ZECE ANI DE SLUJIRE PATRIARHALĂ DE CĂTRE 
PREAFERICITUL PĂRINTE PATRIARH DANIEL 


În ziua de 30 septembrie 2017 
s-au împlinit 10 ani de la întronizarea 
i Preafericitului Părinte Patriarh Daniel, 
| ca cel de-al şaselea patriarh al Bisericii 
| Ortodoxe Române. Cu acest prilej, la 28 
| octombrie a.c. s-a săvârșit în catedrala 
| patriarhală din București slujba 
Doxologiei, în prezenţa patriarhului 
Kiril al Moscovei și al întregii Rusii, a 
arhiepiscopului Anastasie al Albaniei 
şi a mitropolitului Rastislav al Cehiei 
şi Slovaciei, precum şi a membrilor 
ŞI Sfântului Sinod. 

: Fiind fiu al eparhiei noastre și 
având de-a lungul timpului și calitatea 
de episcop-vicar al Arhiepiscopiei 
Timișoarei și Caransebeşului, ne 
bucurăm îndoit pentru această 
aniversare şi dorim şi pe această cale 
Preafericirii Sale să aibă parte de 
sănătate, de bucuria lucrului împlinit 
şi de ales spor duhovnicesc, întru mulţi 
şi binecuvântaţi ani în slujirea Sfintei 
noastre Biserici Ortodoxe Române. 


Cuvântul Înaltpreasfinţitului 
i Părinte Mitropolit Teofan, rostit la 
finalul slujbei de Te Deum oficiate 
i în Catedrala patriarhală cu prilejul 
împlinirii unui deceniu de slujire 
patriarhală a Preafericirii Sale Părintele 
Patriarh Daniel, sâmbătă, 28 octombrie 
2017: 


Împlinirea a 10 ani de slujire patriarhală 
i a Preafericitului Părinte Patriarh Daniel 
reprezintă un bun prilej de a încerca să 
| evidenţiem câteva din roadele lucrării 
| sale ca Întâistătător al Bisericii noastre. 
Observăm, ca o notă constantă a slujirii 
| sale patriarhale, strădania stăruitoare a 
zi. ua a î Preafericirii Sale de a folosi în mod eficient, 
ital și duo viei isecvuliiaratala cu care Hristos înzestrează corabia Bisericii Sale în călătoria ei istorică. lar 
această strădanie poate fi identificată pe mai multe planuri. 

Una dintre imaginile des întâlnite, care zugrăvesc Biserica şi lucrarea ei în lume, este cea a unei corăbii pe mare. 
Marea, adică lumea din jur, este uneori mai liniştită, adeseori agitată. Avându-L drept Întemeietor, Proniator şi 

Conducător pe Însuşi Hristos, corabia Bisericii străbate în cele din urmă marea istoriei până în veşnicia Împărăției 
celei neînserate a lui Dumnezeu. 

În această călătorie, corabia Bisericii îi cuprinde pe toţi credincioșii săi, păstrători şi mărturisitori ai dreptei 
credinţe, adică pe creștinii mireni, vieţuitorii sfintelor mănăstiri, diaconii, preoţii și arhiereii. Fiecare membru al 
Bisericii, primind „harul după măsura darului lui Hristos” (Efeseni 4, 7), îşi are rolul său distinct, unic în mersul corăbiei. 
Astfel, arhiereul şi, în mod special, Întâistătătorul unei Biserici ocupă un loc specific, lucrarea sa fiind, cu precădere, 
cea de coordonare, de conducere, sub călăuzirea Mântuitorului Hristos. 

Preafericitul Părinte Patriarh Daniel a înţeles, încă din timpul slujirii sale în Mitropolia Moldovei și Bucovinei, 
că zidirea de biserici reprezintă o prioritate. Bisericile ridicate în satele și cartierele urbane unde acestea lipseau, 
precum şi Catedrala Mântuirii Neamului constituie cetăţi de scăpare, limanuri liniștite și oaze de odihnă liturgică 
pentru credincioșii călători pe corabia Bisericii lui Hristos din România. 

Cartea sfântă, dătătoare de hrană duhovnicească, este absolut necesară în mersul corabiei Bisericii spre Împărăţie. 
Părintele Patriarh Daniel, prin editurile și tipografiile Patriarhiei, a oferit credincioşilor un număr impresionant de 
exemplare de Biblii, lucrări ale Sfinţilor Părinţi, enciclopedii, dicţionare, manuale, reviste și ziare, broșuri și pliante. 
Toate acestea îl ajută pe creştin în strădania sa de a rămâne pe cale și a ajunge la destinaţie. 

Corabia Bisericii, întâlnind pe mare și zone învolburate, călătorii au nevoie, pe lângă rugăciune și asceză, și de acces 
la informaţie pentru a face faţă mai ușor valurilor. Instituţiile media, precum Radioul și Televiziunea Trinitas, Ziarul 
Lumina şi Agenţia de știri Basilica, oferă credincioșilor români din ţară și din diasporă posibilitatea cunoașterii la 
timp și în detaliu a căii pe care o parcurge corabia Bisericii. 

Părintele Patriarh Daniel urmărește îndeaproape această lucrare, o impulsionează, îi adaugă elemente noi atunci 
când nevoia o cere. 

Corabia Bisericii poartă în sânul ei și mulţi credincioși suferinzi în trupul lor, lipsiţi de cele necesare unei vieţi 
normale. Se observă faptul că în ultimii ani, cu precădere, mesajul şi lucrarea Întâistătătorului Bisericii noastre se 
îndreaptă cu stăruinţă spre cei săraci. Intensificarea vieţii liturgice și duhovnicești, pe de o parte, și grija pentru cei 
în nevoie sunt coordonatele fără de care viaţa Bisericii nu poate fi concepută. Preafericitul Părinte Patriarh Daniel 
înţelege aceasta și acţionează în consecinţă. 

Biserica este alcătuită, în cea mai mare parte, din „bisericile cele mici de acasă”, adică din familiile creștine din 
parohii. Familia, în forma lăsată de Dumnezeu - bărbat, femeie și copiii lor -, este supusă în zilele noastre unor 
mari presiuni care-i ameninţă unicitatea, importanţa și specificul. Preafericitul Părinte Patriarh Daniel a inclus în 
preocuparea și lucrarea sa această problematică pe care o consideră esenţială pentru mersul firesc al lucrurilor. 

În calea pe care o străbate Biserica, credincioşii ei au trebuinţă de hrană curată și de izvoare limpezi, care să-i hrănească 
şi să-i adape cu pâine adevărată și apă vie. Atenţia îndreptată timp de un an de zile asupra unei persoane sfinte sau 
apr) unui moment IM poasii din viaţa Bisericii sau Sanii oferă cele de tebulhicăi ca Lasa imbold și determinare 
| d «ji “Id în strădania de 
a vieţui cât mai 
a autentic creșştineşte. 
; Preafericitul Părinte 
1 Patriarh Daniel 
propune în fiecare an 
) o perspectivă în acest 
sens și se constată 
folosul duhovnicesc 
şi de cunoaştere 
i care decurge din 
raportarea anuală la 
un chip al sfinţeniei 
sau la o lucrare de 
excepţie din istoria 
Bisericii. 
|  Înultimaperioadă, 
corabia Bisericii 

i Ortodoxe Române 
W călătoreşte şi prin 
| alte spaţii teritoriale 


ă” 

decât cele de acasă. În 
Canada sau Australia, 
în Italia, Portugalia sau 
în regiunile scandinave 
s-au înfiinţat eparhii noi 
în ultimii 10 ani. Acestea 
s-au adăugat celor 
existente, înfățișând 
împreună cu parohiile 
şi mănăstirile din 
diasporă un alt chip 
al Bisericii Române 
decât cel cu care eram 
obişnuiţi. Preafericitul 
Părinte Patriarh Daniel 
a înţeles foarte bine 
această noutate din 
viaţa Bisericii noastre şi a 
întreprins cele necesare, 
împreună cu ierarhii 
și preoţii români din 
străinătate. 


src AT APE Baza materială 
Oc soimbige; necesară lucrării 
PU sa | misionare a Bisericii s-a 


îmbunătăţit considerabil în timpul păstoririi Preafericitului Părinte Patriarh Daniel la lași ca mitropolit și în ultimii 
10 ani de slujire patriarhală. Viaţa liturgică și duhovnicească, activitatea educaţională și de caritate constituie 
conţinutul lucrării bisericești desfăşurate în spaţii construite și amenajate corespunzător, în care ostenesc oamenii 
care au propriile lor nevoi, inclusiv materiale. 

Gestionată corespunzător, cu grija de netransformare a ei în scop în sine, partea economică, edilitară sau 
administrativă este necesară în lucrarea Bisericii. Părintele Patriarh Daniel se străduieşte și în această direcţie, 
având convingerea că mersul normal al Bisericii cuprinde și latura materială care, pusă în slujba oamenilor, ajută 
la îndeplinirea misiunii bisericești; 

În ultimii ani, s-a obţinut o îmbunătăţire a contribuţiei pentru salarizarea personalului bisericesc din partea 
statului. În special preoţii din mediul rural, cântăreții bisericeşti şi vieţuitorii mănăstirilor au beneficiat de aceste 
îmbunătăţiri. Preafericitul Părinte Patriarh Daniel a susținut personal demersuri specifice și insistente în acest sens 
şi ele vor continua cu siguranţă. 

Lucrarea Părintelui Patriarh Daniel în cei 10 ani de slujire patriarhală poate fi privită doar din perspectiva 
binecuvântării lui Dumnezeu revărsate asupra Bisericii Sale din România. 

Din ce în ce mai des auzim vocea Patriarhului nostru sau citim în scrierile sale despre faptul că fără ajutorul lui 
Dumnezeu nu se poate împlini ceva bun în viaţa Bisericii şi a lumii. Insistenţa Preafericirii Sale asupra importanţei 
rugăciunii şi a înnoirii continue prin pocăință şi asceză, în special în viața slujitorilor Bisericii, arată duhul care-l 
animă, aşteptările pe care le are și năzuinţele pe care le nutrește. 

Pe măsură ce anii trec și încercările prin care trece Biserica se înmulțesc, se observă creşterea Preafericirii 
Sale în autoritate patriarhală, axată nu numai pe elemente de experienţă profesorală, intelectuală, edilitară sau 
administrativă cu care ne-a obișnuit, dar și în aspecte care ating sfera adâncă, teologică, în sensul duhovnicesc, 
integral al cuvântului. 

La împlinirea unui deceniu de slujire patriarhală a Întâistătătorului nostru, se cuvine să aducem mulţumire lui 
Dumnezeu pentru purtarea Sa de grijă faţă de Preafericirea Sa și faţă de întreaga Biserică Ortodoxă Română. 

Îl rugăm pe Dumnezeu ca și de acum înainte să cuprindă în marea Sa milostivire pe credincioşii, monahii, 
preoții și arhiereii săi, pentru ca împreună cu Părintele Patriarh Daniel, aflându-ne în corabia Bisericii și călătorind 
pe același drum al celor ce ne-au precedat în dreapta credinţă, să preaslăvim pe Preasfânta Treime, Tatăl, Fiul și 
Duhul Sfânt. Amin. 

Cuvântul Preafericitului Părinte Daniel, Patriarhul Bisericii Ortodoxe Române, rostit la finalul slujbei de Te 
Deum oficiate în Catedrala patriarhală cu prilejul împlinirii unui deceniu de slujire patriarhală a Preafericirii 
Sale, sâmbătă, 28 octombrie 2017: 


Mulţumim lui Dumnezeu pentru toate binefacerile pe care le-a revărsat asupra Bisericii noastre în acești zece 
ani care au trecut. 

Mulţumim ierarhilor din Sfântul Sinod, care împreună cu noi au hotărât cele mai importante măsuri de ordin 
pastoral, misionar și au contribuit la îmbunătăţirea legislaţiei Bisericii noastre printr-un Statut nou și prin mai multe 
regulamente bisericești de aplicare a Statutului nou al Bisericii Ortodoxe Române. 

Dorim să mulţumim, de asemenea, tuturor colaboratorilor de la Patriarhie, de la Arhiepiscopia Bucureștilor, 
clerului, monahilor și monahiilor și tuturor credincioșilor. 

De asemenea, mulţumim autorităţilor de Stat, locale și centrale, care ne-au sprijinit în această lucrare timp 
de zece ani și, în mod deosebit, mulţumim celor care au contribuit la construcţia catedralei noi - Catedrala 
Naţională sau Catedrala Mântuirii Neamului — şi sperăm, cu ajutorul lui Dumnezeu, ca la anul viitor să o vedem 
terminată Ja roșu şi să sfinţim altarul. 

lar când va fi finalizată și pictura, îl vom invita pe Preafericitul Părinte Patriarh Kiril, deja i-am spus, la sfinţirea 
picturii, la sfinţirea completă a catedralei noi, luând exemplul Catedralei Hristos Mântuitorul de la Moscova, care 
în câţiva ani a fost reconstruită din temelie pe locul catedralei care a fost dinamitată în timpul lui Stalin (1931). 

De asemenea, luăm exemplul Catedralei de la Tirana, o catedrală nouă, frumoasă, construită într-o ţară în care 
credincioşii creştini sunt doar o treime din populaţie. Albania este un stat majoritar musulman și, cu toate acestea, 
s-a realizat o catedrală ortodoxă frumoasă, deodată tradiţională şi modernă. 

Mulţumim din suflet tuturor celor care ne-au ajutat în lucrarea noastră! 

În încheiere, dorim să spunem că în anii următori, cu ajutorul lui Dumnezeu și cu al tuturor celor menţionaţi 
aici, cler și popor, ne-am propus să realizăm două lucrări mari, și anume continuitate și intensitate sau înnoire: 
săcontinuăm ceea ce am început și să intensificăm unele activităţi. Cele trei direcţii majore sunt următoarele: 

În primul rând, să intensificăm viaţa liturgică și duhovnicească sau spirituală comunitară, dar și a noastră personal. 

De ce? Pentru că fenomenul secularizării, care înseamnă a construi o societate și o viaţă particulară fără referinţă 
la Dumnezeu - sicut Deus non daretur, ca şi cum Dumnezeu nu ar exista - reprezintă primejdia cea mai mare 
astăzi. Delăsarea duhovnicească este un fel de comoditate și de lenevire duhovnicească, care, așa cum spunea 
şi Preafericitul Părinte Patriarh Kiril, nu se adresează atât de mult raţiunii cât instinctului și, de aceea, este mai 
cuprinzătoare decât o ispită ce se adresează doar raţiunii. 

În al doilea rând, trebuie să intensificăm misiunea pastorală şi filantropică în societate. 

Lumea de astăzi cunoaște puţin adâncurile teologiei ortodoxe, cunoaște puţin profunzimea spiritualităţii 
ortodoxe și, în general, oamenii secularizaţi judecă Biserica doar după lucrarea ei în societate. Există, deci, o tendinţă 
de a reduce Biserica la un fel de agenţie de caritate sau filantropică. 

Noi însă nu săvârşim lucrarea social-filantropică pentru că această lucrare este la modă, ci pentru că filantropia 
socială derivă din filantropia soteriologică, adică din filantropia mântuirii. Noi avem în Sfânta Liturghie istoria filantropiei, 
a iubirii lui Dumnezeu faţă de lume. De aceea, din Sfânta Liturghie derivă filantropia socială. 

Dacă despărţim filantropia socială de filantropia liturgică, contribuim la secularizarea Bisericii din interiorul ei, 
acest fenomen numit auto-secularizare. Deci este foarte important să punem accent pe filantropia lui Dumnezeu 
din Liturghie și apoi să o arătăm în filantropia Bisericii în societate, evitând deci, pe de o parte, pietismul fără fapte 
sociale și, pe de altă parte, secularizarea fără suflet duhovnicesc. 

În al treilea rând, dar nu de mai puţină importanţă, este necesar să întărim comuniunea și cooperarea sau 
coresponsabilitatea cu toate Bisericile Ortodoxe surori. 

Avem nevoie de multă consfătuire, așa cum, în aceste zile, am simţit binecuvântarea informării reciproce privind 
viaţa Bisericilor noastre; avem nevoie, deci, de consfătuire și de reafirmare a comuniunii noastre liturgice sacramen- 
tale. În același timp, avem nevoie să cooperăm pentru o misiune comună ortodoxă mai intensă în lumea de astăzi. 

Să ne ajute bunul Dumnezeu ca aceste perspective necesare din punct de vedere pastoral și misionar să devină 
o realitate și să simţim bucuria de a fi iubiţi de Dumnezeu, de a fi slujitori ai lui Hristos pentru dobândirea vieţii 
veşnice, spre slava lui Dumnezeu și spre a noastră mântuire. Amin. 

PĂRINTELE MITROPOLIT LAURENŢIU AL 
ARDEALULUI LA CEAS ANIVERSAR 


Preot dr. IONEL POPESCU 


Cu binecuvântarea și ajutorul lui Dumnezeu, Cel în 
Treime preamărit, în anul Domnului 2017, luna octombrie, 
ziua 12, Înaltpreasfinţitul Părinte Dr. Laurenţiu Streza, 
Arhiepiscopul Sibiului și Mitropolitul Ardealului, aprinde 
cea de șaptezecea candelă în candelabrul vieţii sale 
pământești. 

Sunt așadar șapte decenii de viaţă hărăzită de Tatăl 
Ceresc Părintelui Mitropolit Laurenţiu și aproape jumătate 
de secol de slujire ca preot și ierarh la altarul sfintei noastre 
Biserici. 

Născut la Sâmbăta de Sus, nu departe de binecuvântata 
lavră ctitorită de brâncoveni, sub crestele falnice ale 
Munţilor Făgăraș, tânărul Liviu a fost purtat pe brațe, 
încă din fragedă copilărie, de către bine-credincioșii și 
evlavioșii săi părinţi, lulian şi Viorica, până la mănăstirea 
unde duhovnici îmbunătăţiţi l-au înveșmântat în haina 
preafrumoasă a virtuţilor creştine, i-au îmbogăţit mintea 
şi sufletul cu sfaturi bune și folositoare, iar sfintele slujbe 
au adus în sufletul său mireasma inconfundabilă și 
nepieritoare a rugăciunii și hotărârea de a deveni slujitor 
al lui Dumnezeu și al oamenilor. 

„Aşa să lumineze lumina voastră înaintea oamenilor, casă 
vadă faptele voastre cele bune și să slăvească pe Tatăl vostru 
Cel din Ceruri“ (Matei 5, 16), a auzit adesea copilul și tânărul 
Liviu, cuvintele Domnului Hristos, la începutul Sfintei 
Liturghii arhiereşti, oficiată de Mitropolitul Ardealului. 

Cu dorul după aceste momente binecuvântate, după 
liniştea, armonia și dulceaţa sfintelor slujbe din Mănăstirea 
Sâmbăta de Sus, cu dragostea, îndrumările și viața de jertfă 
a mamei sale, rămasă văduvă la anii tinereţii, iar el orfan la vârsta de numai treisprezece ani, a trecut prin clasele 
primare, gimnaziale și apoi cele ale Liceului teoretic „Radu Negru“ din cetatea apropiată a Făgărașului. 

Legătura spirituală tainică a tânărului licean Liviu cu viața bisericească a satului natal și cu străvechea mănăstire 
din apropiere, viaţa curată împodobită cu alese virtuţi a mamei Viorica, plecarea timpurie din viaţă a tatălui lulian, 
vrednic ostenitor și susținător al activităţii administrativ gospodărești monahale, dar mai ales chemarea pentru 
preoție, i-au îndreptat pașii spre Institutul Teologic de Grad Universitar din Sibiu, unde profesorii străluciți ai acelor 
vremuri i-au semănat în suflet învățătura cea bună și folositoare a slujirii preoțești. 

Vocaţia pentru slujirea la sfântul Altar l-a determinat să solicite parohia Lisa, protopopiatul Făgăraş. Însă dragostea 
de carte, de studiu și de cercetare nu l-a părăsit. Concomitent cu rodnica activitate pasoral-misionară, a susținut 
examenele de doctorat în Teologie, la București și, vreme de trei ani, a pătruns în tainele Teologiei liturgice, sub 
îndrumarea mentorului său, preotul profesor dr. Ene Braniște, adevărat ctitor al acestei discipline în Biserica noastră. 
Îndrumătorul său spiritual, preotul profesor Ene Braniște, a fost pentru tânărul slujitor la bisericii din Lisa nu numai 
profesor, ci și al doilea părinte, cu familia acestui distins dascăl de Teologie doctorandul Liviu Streza statornicind 
o legătură sufletească specială, ca de la dascăl la ucenic, de la tată la fiu duhovnicesc. 

Temeinicele studii de Teologie, atât la Sibiu, cât și la București, încununate de obţinerea doctoratului și urmate 
de pregătirea în străinătate, l-au recomandat pe preotul paroh din Lisa pentru cariera universitară, începută în anul 
1976. Timp de două decenii a ostenit la catedra de Liturgică a Școlii Teologice din Sibiu (1976-1996), facultate pe 
care a condus-o și în calitate de decan (2008-2012). Ca profesor, a format multe generaţii de studenţi care au învățat 

de la distinsul lor dascăl nu numai tainele slujirii la altar, ci s-au împărtășit și din bogata sa experienţa pastorală. 
Profesor tânăr, dinamic, apropiat de studenţi, preotul Liviu Streza a devenit părintele duhovnicesc și îndrumătorul 
ştiinţific al multor studenţi care au întocmit tezele de licenţă sub competenta sa coordonare. 

De la catedra de Liturgică a Facultăţii de Teologie „Andrei Șaguna“ din Sibiu, preotul profesor dr. Liviu Streza a 
fost chemat la o catedră mai înaltă, anume aceea de la reînfiinţata Episcopie a Caransebeşului. Aici a trudit nouă ani 
(1996-2005), Sfântul Sinod încredințându-i și ascultarea de a păstori pe fraţii români ortodocși din Banatul sârbesc 
(1997-2001). Amintirea episcopului Laurenţiu a rămas, de altfel, în Banat, nu numai în sufletul preoţilor și al credin- 
cioșilor din părţile Caransebeşului, pentru care a construit și o frumoasă catedrală, ci și în sufletele concetăţenilor 
noștri de peste graniţă, așa după cum a constatat și Înaltpreasfinţitul Părinte Arhiepiscop loan, în timpul vizitelor 
pastorale efectuate în parohiile noastre din Serbia. 

După nouă ani de rodnică slujire pastorală, misionară, administrativ-gospodărească, teologică și culturală la 
Caransebeș, unde a pus bazele unei facultăți de Teologie, continuând însă activitatea didactică și la Sibiu, a rânduit 
Bunul Dumnezeu ca episcopul Laurenţiu să devină învățătorul, luminătorul şi arhipăstorul preoţilor, al monahilor 
şi al credincioșilor din Mitropolia Ardealului, înființată de Sfântul lerarh Andrei Şaguna. 

Din 2005 și până în clipa de față, Mitropolitul Laurenţiu slujește „cu timp și fără de timp“ „cu frică de Dumnezeu, 
cu credinţă și cu dragoste“ „turma în care Duhul Sfânt l-a pus episcop, ca să păstorească Biserica lui Dumnezeu pe care 
a câștigat-o cu însuși sângele Său“ (Faptele Apostolilor 20, 28). 

Teolog cu formaţie intelectuală solidă,„preotal Dumnezeului Celui Preaînalt“, ierarh al Bisericii Ortodoxe Române, 
președinte al Comisiei de canonizare din cadrul Sfântului Sinod, calitate în care a așezat în calendarul sfințeniei 
nevoitori născuți în neamul nostru românesc, Părintele Mitropolit Laurenţiu Streza îmbogățește prin contribuţiile 
sale teologice patrimoniul nostru academic, propovăduiește dreapta credință, veghează la păstrarea intactă a 
tezaurului sfintei noastre Ortodoxii, „ţine dreptarul cuvintelor sănătoase“ (II Timotei 1, 13) și, ca succesor al Sfinţilor 
Apostoli, împărtășește harul Duhului Sfânt celor chemați la Taina Preoţiei. 

Acum, când prin purtarea de grijă a lui Dumnezeu, Înaltpreasfinţitul Părinte Mitropolit Dr. Laurenţiu Streza trece 
pragul deceniului al șaptelea de viaţă și pășeşte în cel de-al optulea, rugăm pe Părintele luminilor să-i hărăzească 
belşug de daruri duhovnicești și alese împliniri în slujirea arhierească, sănătate, putere și ajutor spre a putea duce 
mai departe Sfânta Cruce a Ardealului. 

Întru mulţi şi binecuvântaţi ani, Înaltpreafinţite Părinte Mitropolit, Laurenţiu! 

GÂNDURI DESPRE FAMILIA CREŞTINĂ 


Dr. TEONA SCOPOS 


Am promis domnului Oprea și 
mi-am promis mie, să scriu ce simte 
sufletul meu despre familia creştină. 
M-am gândit mult și nu-mi este ușor 
nici acum să aștern aceste rânduri. Am 
un profund respect pentru familie, 
oriunde arfi ea în lumea mare. Respect 
cultura religioasă a oricărui semen de 
pe pământ. M-am născut româncă, 
m-am născut într-o familie de buni 
creștini, cu tată, bunic, unchi, preoţi 
ortodocși. Aș fi putut să am o cu 
totul altă soartă: să mă nasc undeva 
în Africa, din părinţi negri, crezând 
în bunul Dumnezeu altcum decât aș 
putea înțelege. Sau undeva în pustele 
Mongoliei, sau în Japonia, sau dincolo 
de cercul polar... Aș fi putut să fiu 
evreică, arăboaică, laponă, chinezoaică... sau oricine altcineva, să am o familie de oameni cuminţi, cu chip total 
diferit de al meu, cel de acum, cu o religie total diferită de creștinism. Cred cu tot sufletul în Cel de Sus, simt că 
există și ştie ce fac, ce simt, ce gândesc. Puteam să-l iubesc și să-l simt oriunde altundeva, vorbind o altă limbă, 
purtând alte straie, rugându-mă după alte ritualuri. Pentru că așa gândesc şi așa simt, nu pot susţine supremaţia 
religiei în care m-am născut față de oricare alt mod de exprimare a dragostei față de Dumnezeu. El e unicul creator 
a tot ceea ce există, ne vede pe toţi, ne arată tuturor calea cea dreaptă, lăsându-ne libertatea de a ne folosi sufletul, 
mintea şi braţele pentru a ne făuri viaţa oriunde pe pământ. Dumnezeu e în tot și în toate, chiar și în sufletul celor 
care se consideră atei. Au liberul arbitru să creadă ce vor, dar Bunul Părinte are grijă şi de ei, cu îngăduinţa oricărui 
tată bun care veghează mersul prin viaţă al fiilor săi. 

Am scris toate aceste rânduri pentru a fi mai bine înțeleasă.Respect familia creștină aşa cum respect orice familie 
morală și normală, e drept, după normele proprii felului meu de a simţi și gândi. Am cunoscut familii mixte, cu 
parteneri din confesiuni diferite, unite, fericite, normale din toate punctele de vedere. Cunoaștem cu toții familii 
creştine care nu fac cinste nicicum, distrugând prin comportamentul lorviitorul propriilor copii. Închisorile sunt pline 
de răufăcători, fiecare fiind botezat într-un fel sau altul. Sub soare e loc şi pentru bine și pentru rău. Miezul fiecărui 
om poate fi aluat bun sau rău. În fiecare dintre noi stă puterea de a alege. Sunt familii cuminţi cu fii răufăcători. 
Sunt copii de milionari care fură. Sunt familii de hoți şi criminali cu urmași cinstiți şi care fac tot ce pot să îndrepte 
răul în care s-au născut. Binele și răul sunt alegerea fiecăruia dintre noi, ţin de puterea caracterului, de profunzimea 
gândirii, de bogăţia sufletului. 

În anii destui pe care-i am, am avut norocul şi privilegiul să cunosc familii cu totul şi cu totul deosebite, familii 
creştine, oameni care mi-au marcat viaţa în cel mai frumos mod, prin simpla lor existenţă. Voi da câteva exemple, 
rememorând cu fiecare slovă scrisă, amintiri minunate legate de oameni care fac cinste și ideii de familie și credinţei 
curate. Exemplele dureroase, urâte, rele, le voi evita acum și întotdeauna, pentru a-mi proteja sufletul și credinţa 
că binele învinge până la urmă. 

A existat în neamul meu o familie de toată lauda. Scriu „a existat” pentru că și unchiul meu și mătușa mea s-au 
stins din viaţă cu mulţi ani în urmă. Scriu despre o soră a tatei și soțul ei. Proveneau amândoi din familii foarte 
modeste, cunoscându-se de tineri, săraci, dar fiecare cu o meserie frumoasă care să le asigure existenţa. Unchiul 
meu a fost contabil, iar mătușa mea învățătoare. Au pornit de la nimic, au muncit enorm, au crescut două fete, 
mereu cu fruntea senină, fără să se plângă vreodată. Într-un final, s-au stabilit în Piatra-Neamţ, oraș pe care l-am 
iubit și-l iubesc datorită lor. Au avut încredere absolută unul în celălalt, s-au sfătuit pentru orice, au râs și au plâns 
împreună, au cutreierat munții, şi-au înnobilat casa cu lucruri muncite de ei. Mătușa mea picta colțuri de natură, 
flori de liliac, trandafiri... Modela din fire subţirele de mătase mărțișoare pentru toţi copiii ei de la școală. Se bucura 
atunci când dăruia. Mergeam vara la Piatra-Neamţ cu o bucurie imensă. O găseam pe tante Irina desenând, pe 

foi mari de carton alb, material didactic (obiecte, cifre, animăluțe, chipuri de copii...) pentru următorul an școlar, 
iar nenea Petrică le fixa cu șipci subțiri, transformând fiecare coală într-o planșă, numai bună la orele de la clasă. 
Făceau totul din plăcere, cu drag, fără să le-o ceară nimeni. Erau bucuroși pentru tot ceea ce urma să fie de la an la 
an. Un timp, mătușa mea a predat la copii cu deficiență motorie și chiar mentată. Era un efort înmiit, dar se bucura 
peste ani să-mi spună:,Uite, fetița care vinde la pâine, era slăbuţă la carte, dar cuminte și ascultătoare. Acum îşi 
poate purta singură de grijă”. După ce a rămas văduvă și-a dus durerea cu demnitate câţiva ani buni, ocupându-se 
de creșterea și educarea unui nepot, care mai apoi, deși copil, o ajuta la rândul său. Bătrâneţile i-au slăbit puterile 
şi aproape i-au luat vederea. Când vorbeam la telefon, auzeam același glas blând și cald, dintotdeauna. Mereu 
spunea că-i mulţumeşte Domnului pentru viaţa dusă, pentru soţul, copiii și nepoţii ei. Nu se plângea. Se ruga 
pentru binele nostru, al celorlalţi. Ea și unchiul meu mi-au fost exemplu de familie frumoasă, iubitoare, cinstită, 
bună ca pâinea caldă. La ei în casă mă simţeam într-o pace curată, îmi era bine, bine, bine... O cană cu lapte băută 
cu ei părea magică. Emanau viaţă, sănătate, bucurie, deși ei înşiși nu erau sănătoși și nu le-a fost deloc ușor. Știau 
să lumineze frunţi, să încălzească suflete, să dea sfaturi sănătoase pentru viaţa de zi cu zi. Îmi amintesc cu drag și 
dor de ei. Să le ocrotească Bunul Dumnezeu mersul în eternitate. 

O altă familie dragă inimii mele își duce traiul pe meleaguri botoșănene, într-un sat cândva uitat de lume, astăzi 
cu asfalt la poartă, lurești. E satul bunicilor mei materni, oameni care prin tot ceea ce au făcut au scos la iveală 
chintesenţa valorii adevăratului ţăran român. Bunicii şi majoritatea rudelor de acolo, odihnesc în cimitirul, odinioară 
mic, acum nedorit de extins, din capul satului. Doi plopi foşnesc, cu sau fără vânt, străjuind intrarea către morminte, 
îngânând parcă doine de jale. În grădina bunicilor era şi este casa unei surori a mamei. Acum locuiesc în ea un 
văr al meu cu soția lui. Despre ei vreau să vă scriu. Cu vreo treizeci de ani în urmă au avut un accident nefericit de 
mașină, iar vărul meu a rămas doar pe jumătate de om, paralizat de la brâu în jos și dependent absolut de scaun 
cu rotile. După o scurtă căsnicie normală, a început calvarul: vărul meu, la 29 de ani, neputincios, soţia lui ajutor de 
nădejde. În toţi acești ani, Nuţa nu a simţit nevoia să se elibereze. l-a fost şi-i este alături cu dragoste și devotament. 
A renunţat la locul de muncă din Darabani (unde locuiau și munceau amândoi), a încuiat apartamentul (cum să 
urci la etaj, femeie mărunţică, un bărbat înalt, voinic, paralizat?), s-a stabilit în casa soacrei ei, respetiv mătușa mea, 
ajutând la tot și toate. Acum au baie și apă în casă, dar ani mulţi a întreţinut o curăţenie exemplară, cărând apă 
de la fântână, iarnă și vară. Mătușa mea, datorită vârstei, a devenit din ce în ce mai neputincoasă, Nuţa preluând 
toate muncile din gospodărie, plus îngrijirea soțului, apoi şi a mamei soacre. A învăţat să facă injecții, pansamente, 
sondări urinare, clisme, sterilizare a materialelor ce puteau fi refolosite. Totul ca la carte. Și asta afirmă și scrie un 
medic. La orice oră casa e lună de curăţenie. În pat sau în scaunul cu rotile, Nelu e bărbierit, spălat, curat, cu haine 
impecabile pe el. Sonda urinară cu punga colectoare sunt ferite de ochi curioși, sub păturele mereu curate și adap- 
tate vremii de afară. La prima vedere totul pare simplu și normal. Când vezi o patinatoare plutind pe gheaţă, pare 
feeric și ușor, pentru că în spate se ascunde trudă sisifică. Cu Nuţa la fel. Face totul să pară simplu, dar nu e nici pe 
departe așa. Grădina, destul de mare, e înfloritoare. Legume și flori luminează locul. Se sfătuiește cu bărbatul ei 
pentru toate. Când au avut șantiere (reparat porţi, tras apă în curte, apoi în casă, construcţia băii, reparația podului, 
a trotuarelor...), Nelu, din căruţ mai supraveghea muncitorii. Nuţa muncea cot la cot cu ei, oferindu-le şi de-ale gurii. 
Nu e fiica satului, dar e iubită și respectată de toţi cei care o cunosc .Conduce mașina cu responsabilitate și atenţie, 
rezolvând cu dusul la controalele prin spitate, la Botoșani și aprovizionarea casei şi chiar a vecinilor. Muncește de 
dimineața până seara, de ani și ani la fel. O nepoată a noastră, care muncește în Italia, ajutând persoane în vârstă, 
venită câteva zile în ţară, i-a spus vărului meu:„Dragul meu, eu sunt plătită pentru opt ore pe zi, cu carte de muncă 
şi un salariu oarecum decent. Restul zilei mă ocup de viaţa mea, de copilul meu. Nuţa îţi este alături 24 ore din 24, 
fără zile libere, fără sărbători, de treizeci de ani. Roagă-te la Dumnezeu să o ajute în toate, pentru a te putea ajuta 
şi pe tine”. Aşa şi este. Poate vărul meu nu a fost soțul perfect. Acum simt că este mai înțelept. Viaţa lângă Nuţa 
l-a înnobilat. Gândeşte mai sănătos, vorbește frumos, se bucură de viață, așa cum îi este dată. Fără Nuţa nu ar fi 
rezistat. A recunoscut asta și propria lui mamă. Când mă duc la ţară, mă simt foarte bine cu ei. Nu am sentimentul 
straniu din preajma unui om bolnav. Totul pare normal. Nuţa are aproape un ritual, pentru igiena soțului, în fiecare 
dimineaţă și seară, în rest este o gospodină desăvârșită, cu zâmbet pe buze, cu o melodie de fredonat, gata să facă 
treabă, să bea o cafea, sau să stea pe iarbă, la un strop de vorbă. Bineînţeles, cu Nelu alături. Cu ei discut orice, pot 
să-mi descarc sufletul, să mă simt în largul meu, să trăiesc bucuria unor zile senine. Plecând destul de dimineaţă, 
cu totul pregătit de acasă, cu ei mă duc la Voroneţ, stăm pe malul unei ape, vorbim, ne bucurăm de pădure și 
munte, apoi, în aceeași zi, venim acasă, făcând și cumpărături la Botoșani. Alături de nevastă, vărul meu a căpătat 
o linişte, o pace interioară străină altă dată. Amândoi iau viaţa așa cum e. Se bucură de fiecare zi și fiecare clipă, 
mulțumind pentru ceea ce au, nereproșând nimănui, nici lor, nici lumii, nici destinului și nici Domnului că au viaţa 
pe care o au. Dacă așa a fost să fie, atunci să trăiască din plin zilele rămase. Îţi trebuie multă înțelepciune și tărie de 

caracter ca să gândeşti și să simţi așa. lar Nuţa și-a acceptat soarta şi a sădit în omul ei sentimente pe care nici el 
însuși nu credea să le aibă. De-a lungul carierei mele de medic, de peste treizeci de ani, am întâlnit femei dedicate 
în totalitate unui copil cu serioase probleme de sănătate, de cele mai multe ori părăsite de soţi. Am întâlnit soţii 
devotate ani buni unor soți bolnavi. Fără să doresc să jignesc pe nimeni, rar am avut pacienţi, bărbaţi, împovărați 
cu grija pentru jumătatea de viaţă. E drept că am avut cazuri de văduvi care binecuvântau anii petrecuţi alături de 
neveste și le purtau cu drag amintirea în suflet. Un bun prieten, la vreme de grea cumpănă, a renunţat la locul de 
muncă pentru a sta cu... mama într-un spital din București, supraveghind-o zi de zi, odihnindu-se pe apucate, pe 
scaunele de pe holuri. Oamenii sunt oameni... Mai buni sau mai puţin buni. Vreau să-mi aduc aminte doar de cei 
care, pentru o clipă, sau o viaţă întreagă, mi-au înseninat viaţa. Dragii mei veri de la lurești fac aceasta cu prisosinţă. 

O familie foarte dragă sufletului meu a făcut mulţi ani cinste meleagurilor bucovinene. M-aş bucura mult ca 
dragul meu prieten de o viaţă, domnul Radu Bercea să nu fie total necunoscut cititorilor acestor rânduri. Am avut 
bucuria să-i fac cunoștință cu domnul Oprea, la rândul său un om de aleasă valoare umană și intelectuală, la o 
expoziție de grafică a domnului Bercea, cu ceva timp în urmă, în parcul Copou din lași. Respectul reciproc a condus 
la o colaborare a celor doi, domnul Bercea ajutând cu grafica unul din numeroasele volume ale domnului Oprea. 
Pe domnul Radu și pe doamna Olguţa, fie-i țărâna uşoară, i-am cunoscut cu foarte mulţi ani în urmă. Formau o 
familie minunată, oameni modești, cinstiți, îndrăgiţi de toţi cei care-i cunoşteau. Doamna a fost cadru didactic, 
iar domnul, dincolo de locul de muncă la primăria din Gura-Humorului, s-a remarcat printr-un talent deosebit: 
pictură, sub diversele ei forme și grafică (de la satira unei lumi aproape scăpate de sub control, până la exprimarea 
amintirilor din închisorile comuniste). Mi-au fost dragi de cum i-am cunoscut. Doamna Olguţa era o fire calmă, 
contemplativă, trăind fiecare clipă cu înțelepciune, iubire şi înțelegere asupra bunelor și relelor vieții. Domnul Radu 
părea și pare și acum, la peste 70 de ani, pe cât de energic și de muncitor, pe atât de timid și prietenos totodată 
cu toţi cei din jur. Era imposibil să mergem pe stradă, în Gura-Humorului, vorbind de-ale noastre. La fiecare pas 
era oprit de oamenii locului, fiecare având o vorbă bună, un zâmbet, o rugăminte, o mulțumire, o urare de bine. 
S-au cunoscut după anii grei de puşcărie, care l-au marcat pe viaţă pe domnul Radu. Au găsit acea comuniune 
sufletească dătătoare de bine pentru o căsnicie lungă și frumoasă. Deși pictura l-a făcut celebru în toată lumea 
(expoziţii din Ucraina în Israel, din Franţa în Brazilia ...), deși a devenit cetăţean de onoare în orașe mari ale lumii, 
domnul Radu a rămas să locuiască la bloc, în orașul care i-a încălzit sufletul şi viaţa. Îmi aduc aminte de balconul 
cu fotolii din nuiele împletite, unde savuram dimineaţă de dimineaţă cafeluţa pregătită de cu zori de doamna 
Olguţa. Sorbeam cu toată tihna din lume în suflet, cu ceașca pe măsuţă și boticul frumosului și masivului lor câine 
pe genunchi, bucuros să primească un cubuleţ de ciocolată. Colindam împreună parcul cu minunatul și vechiul 
pod cu lanţuri, sau potecile ascunse printre cetini. Sunt amintiri care-mi hrănesc sufletul. Mai sunt încă oameni 
buni pe pământ. lar eu am norocul să cunosc o parte dintre ei. Deși copleșit de pierderea soţiei, domnul Radu știe 
să meargă mai departe. Este la fel de energic, lucrând uneori până la epuizare. El pictează așa cum domnul Oprea 
scrie: cu bucurie, cu râvnă, cu dragostea pentru lucrul înfăptuit cu talent și multă, multă, multă muncă. Are copii 
şi nepoți minunaţi și prieteni buni. Sunt binecuvântată să mă număr printre aceştia din urmă. 

Făcându-mi în minte un plan de a scrie despre,„familia creștină”, am avut neplăcerea să rămân fără calculator. Peste 
o lună am fost ruptă de lumea internetului, cu tot ceea ce înseamnă asta. Mi-am făcut ciorne și ciorne, adăugând, 
eliminând, corectând. Un eveniment de-a dreptul cumplit mi-a dat planurile peste cap, iar după cât de câtă revenire 
la normal, am reluat materialul brut, pentru a-i da o formă după gândul și sufletul meu. Despre ce a fost vorba: și 
domnul Oprea și doamna profesor Ana Dumitrescu, știu, din povestirile mele, că am în același bloc cu mine, o famile 
de prieteni foarte, foarte buni. Sunt oamenii cei mai dragi, cei mai apropiaţi, mult mai mult decât ar fi fraţii pe care 
nu-i am. De ani de zile ne-am împăcat cu gândul că buna mea prietenă are o formă de cancer, încăpățânat și tenace, 
blestem nemeritat pentru o femeie cumpătată în tot și în toate. Cu tratamente periodice și efecte secundare ciudate 
și urâte, se luptă, alături de medicii de la oncologie, mergând, încet, dar sigur (sperăm cu toţii) spre vindecare. Cu 
asta ne obișnuisem toți, familie şi prieteni. Soţul, un om cu totul potrivit ei, bun ca pâinea caldă, harnic şi priceput la 
toate, i-a fost şi-i este alături cu tot sufletul și cu toată fiinţa. În primele zile ale lunii octombrie, din senin, prietenul 
meu a suferit... o ruptură de aortă. Numai o minunea făcut să nu se prăpădească acasă, pe drum sau la spital.,„A fost 
dus pe braţe de înger”, mi-a spus Cristina, prietena mea, după ce și-a revenit oarecum din șocul iniţial. Noroc că erau 
acasă amândoi, iar SMURD-ul s-a comportat ireproșabil. La fel, toţi cei care au contribuit la salvarea lui. Doisprezece 
medici au fost chemați noaptea de acasă și au operat până în zori. Rude și prieteni s-au mobilizat pentru donare 
de sânge și fiecare a ajutat după puteri, inclusiv cu rugăciuni către Cel de Sus. Medicii, Bunul Dumnezeu, soarta, 
familia, prietenii, norocul... A fost o luptă uriașă, contra cronometru și acum, deși încă în spital, este cu mari șanse 
de recuperare. Toţi cei care îl iubim, mulțumim celor care au ajutat și ajută, dorindu-i tot binele lumii. Iniţial nu am 
vrut să scriu despre ei. Nu vor laude. Nu vor ridicaţi în slavă, dar ceea ce am trăit în ultimele zile m-a determinat 

să spun lumii întregi că 
mai există minuni. 
Dumnezeu există și 
lucrează prin oameni. 
Amândoi sunt buni 
creştini, cinstiți şi iubitori, 
cu casa mereu deschisă 
pentru cei apropiaţi și 
nu numai, indiferent de 
necazurile personale. 
Ne cunoaștem de peste 
30 de ani, cu Vasile 
fiind, prin alianţă ...un 
fel de rude. Ne leagă 
însă o prietenie caldă, 
profundă,  dătătoare 
de liniște și pace. Cu 
ei râd şi plâng în voie, 
punându-le sufletul în palmă, cu drag și îieledara absolută. Îmi doresc, aproape egoist, să-mi fie alături până la 
adânci bătrâneţi. Să mai putem merge în Grădina Botanică, la munte, sau așa, aiurea, pe străzi, în jurul blocului, 
pentru ... o gură de aer. Să povestim, să punem ţara la cale, să ne ajutăm copiii, să ne bucurăm de norocul de a 
fi prieteni. Sunt oameni cu totul și cu totul minunațţi și merită amândoi să se bucure de ani și ani buni şi frumoși, 
către o bătrâneţe binecuvântată cu sănătate și tihnă. 

Multe exemple aş putea expune de familii creştine demne de toată lauda. În primul rând părinţii mei, bunicii 
mei, oameni cu care lucrez la locul de muncă ... și alţii și alţii. Nu vreau să abuzez de răbdarea și înțelegerea celor 
care parcurg aceste rânduri. Am convingerea că fiecare dintre noi cunoaşte familii binecuvântate de Dumnezeu, 
poate chiar propria familie. Cine o are, să mulțumească cerului și să se bucure de fiecare clipă. 

Un,„da”rostit în faţa altarului, venit din suflet și cu credinţă, îl întoarce pe fiecare dintre soţi cu fața către Dumnezeu, 
simțind binecuvântarea Lui pentru tot restul vieții. Cine are îndrăzneala să nesocotească puterea de Sus, prin 
promisiuni false și sentimente mincinoase, nu este demn de calitatea de om. Am credinţa că Cel de Sus ne iubește 
pe toţi, ne-a înzestrat cu suflet și minte și ne-a dat libertatea să folosim darurile Sale după voinţa proprie. Dumnezeu 
există în noi, în jur, pretutindeni. 

M-am născut într-o familie de buni creștini, am fost botezată creştineşte. Respect tot ceea ce credinţa creștină 
mă învaţă. Unii, care nu reușesc să înveţe de la părinţi, de la profesori, de la semeni, de la viaţa de zi cu zi, firescul și 
normalitatea calității de om, au poate șansa să se educe prin credinţă, găsind forţa binelui în divinitate. Dumnezeu 
poate ceea ce noi de multe ori nu putem. Poate îndrepta răul, poate modela firi aparent pierdute. Și cu îngăduinţa 
dumneavoastră, care aveţi răbdarea să-mi citiţi slovele, repet ceea ce am afirmat la început: Dumnezeu există 
pretutindeni, binecuvântând pe toți fiii Lui, indiferent cum știu şi cum pot să-și manifeste dragostea și credinţa. 
Pământul tot e o mare familie, unde fiecare are rostul său. Oameni bogaţi sau săraci, albi sau negri, trăind pe gheţuri 
sau sub arșița ecuatorului, cu toţii au un rost și o viaţă de trăit. Cu fruntea plecată sau cu ochii către cer, făcând 
semnul crucii sau împreunând braţele, cine are credinţă adevărată Îl simte pe Dumnezeu. Şi tuturor ne este lăsat să 
trăim între semeni, să întemeiem familii, să ne iubim copiii, să dăm viitorului parte din munca noastră. Ne naștem, 
trăim și ne trecem din această lume, după destinul fiecăruia. Nu frica de Dumnezeu trebuie să ne ferească de faptele 
rele, ci dragostea pentru Tatăl Ceresc. Binele trebuie înfăptuit din convingere, nu din obligaţie sau frică. Propria 
conștiință trebuie să cunoască valoarea binelui, pentru a putea merge cinstit și demn prin viață. Greu sau ușor, viaţa 
trebuie trăită. lar familia, atunci când are binecuvântarea Bunului Dumnezeu, duce valorile omenirii mai departe. 
Având mii de strămoși în spate și generaţii nemărginite în față, putem înţelege sensul nemuririi. Cei ce odihnesc 
în pământ trăiesc prin noi, noi vom trăi prin fiii şi fiicele noastre și prin urmașii lor, cât ne va fi lăsat sub soare. 

În faţa altarului, la icoană, acasă, pe drum sau oriunde mă aflu, mă rog în gând pentru sănătate, minte cu 
înțelepciune și suflet curat. Mă rog pentru tot ceea ce a lăsat Dumnezeu pe pământ, oameni, munţi, ape, flori, vietăți 
de tot felul. De la norii dătători de apă, la rădăcinile cele mai firave, de la păsările cerului, la nisipul deșertului, de la 
zăpezile veșnice, la câmpiile arse de soare, tot și toate au rol în viaţa noastră, ne leagă de pământ și de cer, ne dau 
hrană și puterea de a lupta pentru fiecare zi. Și în tot și în toate există un unic Dumnezeu, creator de viaţă, datorită 
Căruia existăm, fiecare cu rostul său, în lumea de aici și de dincolo. 

PREZENTĂRI DE CARTE 
CARTE DEDICATĂ BISERICII-MONUMENT 
ISTORIC DIN LUGOJ 


Dr. RĂZVAN EMANUEL FIBIŞAN 


La Editura Partoș a Arhiepiscopiei Timișoarei a apărut o nouă publicaţie dedicată monumentalei biserici cu 
două turnuri din Lugoj. Monografia „Biserica-monument istoric Adormirea Maicii Domnului din Lugoj. 250 de ani 
de la sfințire”, semnată de părintele prof. dr. Vasile V. Muntean, slujitor în cadrul acestei parohii, a fost lansată la 
sărbătoarea Soborului Maicii Domnului, tocmai când Parohia din urbea de pe Timiș a marcat împlinirea a 250 de 
ani de la construcţia și sfințirea bisericii-monument istoric. 

Tipărită cu binecuvântarea Înaltpreasfinţitului Părinte loan, Mitropolitul Banatului, acest amplu studiu ştiinţific 
este și un prinos de cinstire adus atât „ctitorilor, ierarhilor, preoţilor și credincioșilor care au lăsat ca moştenire 
acest potir al harului dumnezeiesc în părțile bănățene', cât și „tuturor celor care au făcut ca această biserică să fie 
<<de la început — cum sublinia Tiberiu Brediceanu la vremea sa - un focar de unde s-au pornit multe iniţiative 
folositoare culturii și progresului naţional>>”. Spre deosebire de broșura „Lugojul, altcum Lugos și Lugas își trage 
numele său de la latinul <<lucus>> (locul)”, a clericului lugojean Dimitrie Teodori-Roșu, reeditată în 1936 (la 170 de 
ani de la târnosirea lăcașului de cult), cu titlul „Cum s-a zidit biserica ortodoxă română din Lugoj”, prezenta scriere- 
album, într-o formă inedită și printr-o grafică excepțională, oferă celor interesaţi, pe lângă reperele istorice ale 
monumentului istoric de arhitectură și artă - biserica fiind considerată cea mai însemnată ctitorie românească în 
stil baroc din Banat - şi informații ştiinţifice preţioase atât despre cadrul discronic al localității Lugoj, cât şi despre 
viaţa spirituală lugojeană, atestată documentar încă din anul 1334 când, în tabloul zeciuielilor papale, Lugojul era 
cuprins ca parohie în arhidiaconatul caransebeșean. 

Monografia cuprinde trei mari părţi, urmate de glosar, indice și lista ilustraților, însumând un total de 90 de pagini. 

Despre istoria Lugojului 

Prima parte aduce lămuriri asupra etimologiei, destul de controversate, a Lugojului, precum și asupra primei 
atestări documentare a orașului, la început târg, apoi oraş-cetate și mai pe urmă sediu districtual. Totodată, această 
primă parte prezintă și contextul politic din Lugoj, oraș care s-a afirmat, întâi de toate, printr-un militantism 
antiotoman. În acest sens sunt pomenite alături de banul de Severin, Nicolae Pârâianu. şi numele combatanţilor 
bănăţeni care s-au afirmat în bătăliile contra turcilor, precum și numele domnitorilor Țării Româneşti, Mircea Ciobanul 
şi Mihai Viteazul, care au contribuit în acea vreme la apărarea și salvarea Banatului de ocupaţia turcească. De 
asemenea, sunt descries cele mai importante momente din viaţa Lugojului: situația din 1658, când Lugojul a 
căzut sub Imperiul otoman, situaţia din 1716, când Banatul, laolaltă cu Lugojul, a intrat sub stăpânirea austriacă 
- situaţie cu efecte pozitive asupra vieţii băștinașilor -, situaţia din 1778, când Lugojul, prin atașarea Banatului la 
Ungaria, devine capitala comitatului Caraș, dar și situaţia din 1793/1795, când se uneşte Lugojul German de Lugojul 
Român, situaţie foarte benefică pentru dezvoltarea ulterioară a orașului. Totodată, sunt evocate faptele măreţe ale 
revoluționarului Eftimie Murgu (care în 1848 a convocat, pe Câmpul Libertăţii din Lugoj, o impresionantă adunare 
populară, prin care se urmărea obţinerea de libertăți democratice și înlăturarea jurisdicției ecclesiastice sârbești) 
şi evenimentele din 1860, când la Lugoj ajunge primul comite suprem român, Emanoil Gojdu. Nu sunt trecuți 
cu vederea nici lugojenii care au participat la Marea Unire de la Alba lulia, din 1918, precum nici evenimentele 
revoluționare din Lugoj, din decembrie 1989, care au contribuit la realizarea unei noi „feţe” a orașului. 

Viaţa spirituală lugojeană, în trecut și astăzi 

Partea a doua prezintă atât din perspectiva unor vestigii nemateriale survenite pe carle orală, cât și din perspectiva 
surselor documentare, aspectele esenţiale ale spiritualităţii lugojene. În acest sens sunt evidenţiate urmele existente 
pe teritoriul Lugojului ale cultului solar, precum și existenţa în imaginaţia mitopeică a geto-dacilor a unei zeități 
urano-solare, Gebeleizis, a cărei attribute celeste vor fi preluate de Zamolxe. Din perspectiva materialului arhivistic, 
părintele profesor arată că, încă din 1334, Lugojul apare în tabloul zeciuielilor papale ca parohie în arhidiaconatul 
caransebeșean, iar în 1678 există, în notele misionarului catholic Nikolaus Illok, informaţia conform căreia în 
Lugoj erau, pe lângă ortodocși, puţini catolici. De asemenea, este amintită activitatea kerigmatică și misionară în 
aceste locuri a mitropolitului loan din Caffa (Crimeea) din anii 1453-1456, apoi cea a lui Moise Pestișel, unul dintre 
traducătorii Paliei de la Orăștie, a pastorului Ștefan Fogarasi, care în 1648 imprimă, în maghiară și română, Catehismul 
pentru școlile reformate din Caransebeș și Lugoj, școli renumite în ţară la acea vreme, a episcopului losif loanovici- 

Lugoj, precum și a protopopilor loan 
Marcu și George Peștean, dar și a altor 
personalități lugojene. Tot în această 
parte se găsesc informaţii despre 
numărul preoților lugojeni şi despre 
acţiunile unora dintre ei care au 
luptat pentru emanciparea românilor 
din Banat și pentru obţinerea de 
drepturi cetățenești; informații 
despre importanţa și locul orașului în 
spiritualitatea acestei părți de ţară și în 
titulatura oficială. De asemenea, sunt 
amintite și contribuţiile lugojenilor 
pentru ridicarea catedralei din Sibiu, 
către ajutorarea creştinilor din Alep, 
către ortodocșii din Graz, luteranii din 
Ebendorf, etc. Spre finalul celei de-a 
doua părţi, autorul face o incursiune 
în istoria școlilor din Lugoj, începând 
cu cea din jurul bisericii-mănăstire 
„Sfântul Nicolae”, din preajma anului 
1400 și până la actuala Universitate 
Europeană Drăgan, înfiinţată în 1991. 


BISERICA-MONUMENT ISTORIC Caracteristicile unei biserici 
„ADORMIREA MAICII DOMNULUI” monument istoric 

DIN LUGOJ Ultima parte prezintă in extenso 

valenţele de diferite categorii 

250 DE ANI DE LA SFINȚIRE ale celei mai însemnate ctitorii 

românești bănățene în stil baroc. 

d$p Această parte începe prin creionarea 


contextului economic şi social în 
care este construită biserica, a cărei 
monumentalitate îl va impresiona în 
1838 pe lon Codru-Drăgușanu, făcându-l să spună că o asemenea biserică „nici în București nu iaste”. Pe baza 
documentelor de la începutul edificării lăcașului de cult, autorul realizează o descriere: a contractului de construcţie 
din 1759 (încheiat în limba germană și subscris de constructorul Gavrilă Gurean şi de alţi 48 fruntași lugojeni, iar 
în final de trimisul Episcopiei Caransebeșului, protopopul Gheorghe Ilinescu/lliescu); a clauzelor contractuale; a 
cheltuielilor survenite în urma plătirii „tâmplarului, lemnarului și sticlarului, pentru scaune, uși, ferestre, pentru 
turnuri și 3 clopote, pentru marmură și pardosit”, dar și a pisaniei de pe placa încastrată pe peretele vestic al naosului. 
Pagini întregi sunt alocate arhitecturii bisericii, apoi anumitelor adaosuri realizate pe parcursul vremii. Un segment 
din această parte este dedicat istoriei picturii și iconografilor. Se menţionează că, în timpul spălării iconostasului, 
de după incendiul din 1842, se descoperă remarcabila scenă a Bunei Vestiri, realizată de Nicolae Popescu, cel mai 
mare pictor bănăţean din sec. al XIX-lea, operă în care se întâlnesc hieratismul bizantin și realismul italian. Nu în 
ultimul rând este analizată, pe registre, noua pictură realizată între 1934-1944 de renumitul pictor Anastase Demian, 
care adaptează canonul iconografic neobizantin la particularităţile interiorului, rezultând o osmoză între pictură 
şi spaţiul arhitectural. Totodată sunt oferite și informaţii despre sculptura mobilierului, a ramelor de la icoane, a 
tronului episcopal, precum și a capitelurilor. Spre final sunt enumerate odoarele bisericii, cărțile și manuscrisele 
intrate, în parte, în patrimoniul Protopopiatului Lugoj. 

LAZĂR GRUNEANŢU, AVOCAȚII BAROULUI TIMIȘ. 
1875-2015. LEXICON, TIMIȘOARA, 
ED. ARTPRESS, 2017, 573 P. 


Dr. FLORIN-CORNELIU POPOVICI 


Fără doar şi poate, avocatul Lazăr Gruneanţu are vocaţia monumentalului. Însetat de adevăr, de justiţie și de dreptate, 
înclinat spre cercetare și spre studierea arhivelor, domnia sa e și un strălucit monografist, dovadă în acest sens stând cele 
două lucrări de referință ce-i poartă semnătura, apărute în peisajul publicistic românesc, anume Istoria Baroului Timiș (2013) 
şi Monografia comunei Zorlenţul Mare (2015). În ambele cazuri, vorbim de afinități elective şi afective, Baroul Timiș, locul în 
care și-a desfășurat mare parte din activitatea sa profesională și Zorlenţul Mare din judeţul Caraș-Severin, comuna în care 
autorul vede lumina zilei, în anul 1948, constituindu-se într-un tot unitar. Luate împreună, dar și separat, cele două toposuri 
sunt privite din perspectiva datoriei morale pe care autorul şi-o împlinește privind retrospectiv în urmă. Nu numai la modul 
nostalgic-evocator, ci și din perspectiva omului responsabil care se încumetă la a cerceta documente, de a asculta mărturii și 
de a aduna probe cu ajutorul cărora să meargă pe firul adevărului și să scoată la lumină crâmpeie de istorie necosmetizată. 

Lazăr Gruneanţu pledează în favoarea lucrului temeinic, bine făcut. lubitor de lege, în litera și în spiritul căreia vorbește, 
domnia sa cunoaște în amănunt și legile care stau la baza întocmirii monografiilor ca lucrări de sinteză ce se definesc în 
primul rând prin caracterul recuperator. De aceea are şi vocaţie de biograf. În demersu-i ştiinţific, domnul Gruneanţu face 
apel cu predilecție la DOCUMENT, la actul scris, la dosar, ca și atunci când, în faţa instanţei de judecată fiind, pledează pentru 
şi-şi construiește atent o cauză. Privite din perspectivă monografică, lucrările mai sus-menţionate, cărora li se adaugă cea 
mai recentă reuşită a autorului, Avocaţii Baroului Timiș. 1875-2015. Lexicon, sunt ele însele o CAUZĂ, care produce un 
efect de jurisprudenţă. 

Cu toţii știm ce este acela un lexicon, un fel de enciclopedie centrată pe un anumit domeniu de activitate, enciclopedie 
care derivă din grecescul „en-cyclos-paideia” adică „învăţătură în cerc” de unde și caracterul perpetuu, circular, mereu și 
mereu înnoibil al actului învăţării. Faptul că se înhamă singur la o asemenea lucrare vastă este, cu siguranţă, un acttemerar. 
Avocatul Lazăr Gruneanţu scrie în cunoștință de cauză, fiind un profesionist al justiţiei. Fără să aibă pretenţia cuprinderii 
absolut totului care vizează subiectul în cauză (de unde și caracterul perfectibil al lucrării domniei sale, deschis oricărui tip 
de interpretări), el ne oferă o perspectivă sintetică asupra apărătorilor și susţinătorii legilor de la data constituirii Baroului 
Timiș, 1875, și până în imediata noastră vecinătate, anul 2015. Arcul peste timp astfel realizat, dincolo de importanţa sa 
istorică, vine în întâmpinarea nevoii noastre fundamentale de a ști. Lazăr Gruneanţu ordonează alfabetic, metodic nume 
importante care au slujit legea în intervalul menţionat. Într-un moment în care rolul Justiţiei este unul crucial în societatea 
română contemporană, confruntată cu escaladarea îngrijorătore a încălcării legii și a încercărilor repetate de discreditare, 
de către forţe oculte, a instituţiilor statului de drept, excursul în istoria Baroului Timiș este mai mult decât necesar, deoarece 
radiografiază o instituţie-pivot în jurul căreia se coagulează întreaga activitate a urbei bănăţene (și nu numai). 

Ca orice enciclopedie, Avocaţii Baroului Timiș. 1875-2015. Lexicon nu face excepţie de la regulă, fiind destinată, cu 
predilecție, uzului comun. Redactată într-un limbaj accesibil, cu trimiteri punctuale și cu o bibliografie generoasă care e pusă 
la îndemâna celor care doresc să aprofundeze, bogat ilustrată cu fotografii cu rol de mărturie, lucrarea în sine adăposteşte 
între paginile sale o salbă de medalioane dedicate purtătorilor de robă. 

Forma sub care e structurată cartea e foarte asemănătoare cu acţiunea de restitutio in integrum. Lucrare de pionierat în 
această parte de ţară, Avocaţii Baroului Timiş. 1875-2015. Lexicon are meritul de a se adresa deopotrivă specialiştilor 
în Drept şi oamenilor de rând. 

Cine ne sunt justiţiarii, vârfurile de lance ale avocaturii timișorene, oameni integri, cu o minte strălucită pusă-n slujba lui 
„Dura lex, sed lex”? Prin ce-și legitimează apartenenţa la breasla apărătorilor legii? Care sunt numele care produc renumele? 
Sunt tot atâtea întrebări care-și găsesc răspuns în cartea avocatului Lazăr Gruneanţu. 

Ce presupune existenţa Baroului Timiș de-a lungul a celor 140deanirepertoriaţi? Permanenţa unui cadru instituţionalizat, 
un corpus solid al apărătorilor legii, un spaţiu geografic în care se aplică fără întrerupere legea, un înalt nivel de profesionalism, 
setea de adevăr și de dreptate și nu în ultimul rând apetenţa pentru cultivarea, protejarea și potenţarea unui set de valori 
morale și spirituale bine încetăţenite. 

În substratul cărţii, cea care contează cu adevărat este Legea -garant al unei societăţii sănătoase din punct de vedere 
juridic şi moral. Reunite, portretele de avocaţi creionate conturează profilul general al Justiţiabilului, pentru care a împărţi 
dreptatea se constituie în preocupare de căpătâi. 

Cartea lui Lazăr Gruneanţu este importantă și pin prisma ideeide elite pe care o conţine. Ei i se adaugă și statutul justiţiarului, 
meserie nobilă, dar dificilă, ce implică, poate mai mult ca în orice alt domeniu de activitate, un înalt nivel al conştiinţei, 
avocatura confruntându-se, cum bine se ştie, și cu ingrata problemă conform căreia nu tot ceea ce e just este și drept. 

Lucrare întocmită după toate canoanele rigorismului științific, act de culturalizare, de transparentizare instituţională ce 
deschide calea către studiul comparatist, Avocaţii Baroului Timiş. 1875-2015. Lexicon este o lucrare binevenită și în 
contextul integrării României în structurile euro-atlantice, când accentul este pus mai apăsat ca oricând pe Justiţie și pe 
reformă. Veghetori la cum se aplică legea în acest colţ de ţară și de lume, diriguitorii dreptăţii din Banat vin în sprijinul 
Constituţiei ţării, garant al drepturilor și al libertăţilor cetățenești. 

Lazăr Gruneanţu este instanţă ordonatoare detext. Domnia sa are ceva din vocaţia „grămăticului“de odinioară, ordonează, 
culege informaţii, sistematizează, pune în act și încearcă să se menţină obiectiv-neutru, deși există și o uşoară latură umană 
afectivă detectabiltă în respectul datorat înaintașilor și colegilor de breaslă. 

Ce constatăm din numărul mare al celor care au făcut parte sau încă fac parte din Baroul timișorean? Setea de adevăr, 
apetenţa pentru o meserie care, dincolo de aspectele financiare confortabile, incumbă și satisfacţii personale de ordin 
nematerial, în speţă a face lumină. Complexitatea meseriei de avocat presupue o calificare pe multiple planuri: orator, 
diplomat, făuritor de discurs, bun cunoscător al legii, dar și al limbii române, al chichiţelor avocăţești și deopotrivă al 
„portiţelor” pe care le oferă legea. Avocaţii sunt oameni ce lucrează cu ARGUMENTUL și cu DEPOZIŢIA convingătoare. 
Apartenența lui Lazăr Gruneanţu la breasla avocăţească îl face un om al argumentelor solide, dincolo de actul de mândrie 
personală, de autolegitimare, de onoranta carte de vizită pe care o reprezintă profesia de avocat. 

Lazăr Gruneanţu realizează un fel de „panoplie” avocăţească. Interesante sunt și epocile în care au trăit și funcţionat 
avocaţii cuprinși în lexicon, diferenţele legislative și statutul profesional al avocatului de-a lungul timpului, fie că este vorba 
de finele secolului al XIX-lea, de comunism sau de democraţie. Odată cu schimbarea societăţii, a sistemului și a formei 
de guvernare per ansamblu, apar alte și alte legi, alte formule de reperezentare. Din această cauză, corpusul de legi, un 
concept cu geometrie variabilă, e un organism viu, supus metamorfozelor continue. 

Lazăr Gruneanţu este și un inspirat autor de lexicon. Grosso modo, el operează cu cuvântul, același folosit și în pledoariile 
avocăţești. Pleiada avocăţească ilustrată de acesta devine, prin extensie, personaj colectiv. 

Avocaţii sunt cei care influenţează și schimbă destine, de unde și responsabilitatea uriașă care le apasă pe umeri. Diferenţa 
dintre a fi liber și a nu fi liber depinde, într-o foarte mare măsură, de abilitatea cu care avocatul știe să se slujească de lege 
și de puterea cuvântului în favoarea sau dimpotrivă, în defavoarea clientului său. Asemenea mal praxis-ului medical, o 
soluţie nefericită dată într-o speţă poate frânge destine. 

Simbolic, Lazăr Gruneanţu se face „avocatul” colegilor săi de breaslă, vorbește aplicat în numele lor, îi (re)prezintă. 
Lexiconul pe care îl realizează este și un veritabil „dosar”avocăţesc extins, construit piesă cu piesă, document cu document. 
Pe parcursul celor 573 de pagini cât numără cartea sunt repertoriaţi peste 1800 de slujitori ai legii. Sursele de informare ale 
lui Lazăr Gruneanţu sunt dintre cele mai diverse, de unde și unitatea în diversitate. Rezumatele în limbi de circulaţie mondială 
de la sfârșitul cărţii au darul de a înlesni parcurgerea ei şi de către nevorbitori ai limbii române. În spiritul transparenţei de 
care dă dovadă, Lazăr Gruneanţu face publice liste cu avocaţii aflaţi pe tabloul incompatibili, cu decanii baroului Timiș în 
perioada 1875-2015, cu evidenţa avocaţilor Baroului Timiș pe anul 1922. 

Lazăr Gruneanţu lărgește aria de acoperire a domeniului juridic, cartografiind și zonele geografice limitrofe aparținătoare 
de Baroul Timiș. De interes (puncte de plecare pentru cercetări pluridisciplinare) sunt listele sintetice de la sfârșitul cărţii cu: 
decanii Baroului Caraș, decanii Baroului Severin (Lugoj), tabloul avocaţilor Baroului Severin-Lugoj pe anul 1924, tabloul 
avocaţilor înscriși în Baroul Caraș-Oraviţa pe anul 1930, tabelul special de apărători existenţi la data de 1 martie 1948, 
tabloul avocaţilor Baroului Timișoara care au depus jurământul de credinţă în ianuarie 1948, avocaţii stagiari, tabloul 
avocaţilor înscriși în colegiul Severin-Lugoj 1948, tabloul avocaţilor colegiului Caraș pe anul 1952, avocaţii jurisconsulţi, 
tabloul avocaţilor înscriși în colegiul Severin-Lugoj 1952, tabloul avocaţilor Baroului (Colegiului) Timiş-Torontal. Situaţia 
avocaţilor la data de 14 noiembrie 1953, colegiul regional de avocaţi Timișoara. Tabloul avocaţilor pledanţi repatizaţi pe 
birouri colective de avocatură pe anul 1954, colegiul regional Timişoara -1954, colegiul regional de avocaţi Timişoara. 
Tabloul avocaţilor definitivi și stagiari înscriși la data de 1 ianuarie 1955, colegiul de avocaţi al judeţului Timiş-Timişoara. 
Tabel nominal cu efectivul existent în evidenţele colegiului la data de 1 decembrie 1989 etc. 

La fel, cele 405 intrări bibliografice, fondul arhivistic (compus din Arhiva Baroului Timiș, Serviciul Judeţean Timiș al 
Arhivelor Naţionale, Arhiva Ţării Banatului, Presă, lucrări de specialitate, alte lucrări și alte surse), indicele de nume cu 
rol de informare și de ghidare, iconografia de la finele cărţii au menirea de a întregi un proiect de anvergură, parte din 
impresionanta zestre culturală și juridic-administrativă a Banatului. 

Poezii de preot Dan Dumitru Girjoabă 


În paradisul 


toamnei... 


Privesc amurgul toamnei cel văduvit de stele, 
Un abur cenușiu coboară ca o mască, 
Gânduri în cuvinte se-nalţă înspre ele, 
Fluturi albi şi reci, când cerul gura-şi cască. 

În suflet, muze cresc, le-aud strigând captive, 
Îmi creionează versuri, în armonii finite, 

Simt cum sapă aprig, în gesturi primitive, 
Pe clipe fără margini, de vremuri ruginite. 

Pe buze s-aştern calm, și liniar fiorii, 

Când zăbovesc lumini pe spaţiul dintre ieri, 
În ochii de oglindă ai cerului stau norii, 
Ca zborul îngeresc, cel, fără barieri. 

Cascadele de dor, reprimă-ntunecarea, 

Și linii de-aşteptare fac vis, râu curgător, 
lar liniştea virgină, aşteaptă luminarea, 
Pătrunde-n apa vie, ce e sfinţit izvor. 

În paradisul toamnei, pastel de acuarelă, 
Galante piruete în zbor spre infinit, 
Cuvintele ce ard, frânturi dintr-o nuvelă, 

Dau caldul înţeles într-un mesaj rostit. 

Cu trena fumurie prin faldurile nopții, 
Îmbrăţişează leneş trecutul, ce-i trecut, 

Și dau culoare toamnei, aprind făclia sorții, 
Ţesând noi începuturi, oceane de tumult. 

lar omul, încă om, un lut de dor şi patimi 
Mai stă pe prispa vieţii, cerdac de sfătuire, 
Un astru care-n ceruri, nu va mai avea lacrimi 
Mai are poate-o iarnă, prilej de mântuire. 


hRetoric... 


Doamne, 

Te-ntreb pe Tine, cum deţii, 
puterea de-a-mi citi în minte, 
prin ce miracol poţi să-nvii, 
inima mea.....s-o ţii fierbinte?! 


Şi Doamne, 

Tu...care ştii atâtea....oare, 

ştii şi ce fac stelele-n zori? 

Se duc şi ele la culcare... 

sau ochii-nchid....murind de dor?! 


Scara veșniciei 


Cobori pe drumul dinspre veșnicie 
Spre lumea noastră mică și murdară, 
Tu Cel ce ești la toate Temelie, 
Cobori umil şi iubitor pe scară. 


Cobori Părinte-a câta oară iar...? 
Avraam și Moise, lacov....Te-au știut! 
Ai fost toiag și rug, şi nor şi far, 

Ai fost călăuzire, drum și... început. 


Te-ai coborât când ai grăit -,Lumină!” 
Și Te gândeai cum vom urca spre Tine, 
Plângând ai modelat în taină Om din tină 
Privind în viitor cu dragoste spre mine. 


Ştiai că singur n-o să pot urca, 

Pe Scara veșşniciei către lumea dreaptă, 
Ştiai că Scara este Jertfa Ta, 

Şi ieslea rece va fi prima treaptă. 


O Scară a fost crucea Ta, altar de jertfă 

Pe care Tu ai răstignit păcatul omenirii, 

O scară este azi, și ruga mea alertă 

Pe care eu mereu înalţ, un cuget al simţirii. 

Păstor, mă-nchin umil la ieslea-Ţi, primul pas, 

Şi Te primesc pe cruce la Calvar,...tâlhar 

Cu veșnicia-n piept trăiesc, ce-a mai rămas..., 

Urcând încet, tot treaptă după treaptă-n Har! 

(Meditaţie în Duminica a IV-a a Postului Mare, a Sf. 
loan Scărarul) 


La Sfânta Cruce 


Cruce sfântă din altare 
Eşti liman și eşti salvare, 
Ca o scară ce unești, 
Umbre și făclii cereşti. 


Cruce, ce ești stâlp Luminii 
Pe Golgota mântuirii, 
Astăzi ţie ţi se-nchină 
Al meu trup făcut din tină... 

ACTUALITATEA BISERICEASCĂ 


Aniversarea a 70 de ani de la (re)infiinţarea Mitropoliei Banatului 

E. Arhiepiscopia Timișoarei, în colaborare cu 
Facultatea de Litere, Istorie și Teologie, din 
cadrul Universităţii de Vest, a organizat în ziua 
de sâmbătă 21 octombrie, la Centrul eparhial, 
Simpozionul Naţional cu tema: „Martiri și 
mărturisitori ai dreptei credințe în timpul 
"regimului comunist.70 deani dela reînfiinţarea 
Mitropoliei  Banatului”După momentul 
de rugăciune, Preasfinţitul Părinte Paisie 
' Lugojanul, Episcop-vicar al Arhiepiscopiei 
Timişoarei, a dat citire mesajului Preafericitului 
Părinte Daniel, Patriarhul Bisericii Ortodoxe 
Române, intitulat „O făclie de Înviere în 
Ortodoxia bănăţeană”. În continuare au fost 
rostite mai multe alocuţiuni despre momentul de început al Mitropoliei Banatului, înfiinţată în anul 1947, ce au avut 
menirea de a sublinia importanţa istorică și spirituală a acestui eveniment pentru partea de Vest a ţării, precum și 
de a omagia personalitatea şi contribuţia tuturor celor care au susținut dezideratul românilor bănăţeni de a avea 
o mitropolie. Din partea Universităţii de Vest a fost prezentă conf. univ. dr. lrina Macsinga, prorector universităţii, 
care a reliefat buna colaborare dintre Biserică și Universitate. La această manifestare ştiinţifică au participat, cu 
referate și comunicări, ierarhi ai Bisericii Ortodoxe Române, academicieni, decani, profesori universitari, cercetători 
în domeniul teologiei şi studenţi din Mitropolia Banatului şi din ţară. În prima parte a simpozionului, moderată 
de Înaltpreasfinţitul Părinte loan, Mitropolitul Banatului, au susţinut referate: Înaltpreasfinţitul Părinte Timotei, 
Arhiepiscopul Aradului; Preasfinţitul Părinte Lucian, Episcopul Caransebeșului:„ Episcopia Caransebeșului — aureola 
sacrificiului”; Preasfinţitul Părinte Siluan, Episcopul Ortodox Român al Ungariei și Episcop administrator al Episcopiei 
Daciei Felix; Preasfinţitul Părinte Emilian Crișanul, Episcop-vicar al Arhiepiscopiei Aradului: „Mărturii monahale din 
timpul comunismului”, Preasfinţitul Părinte Paisie Lugojanul, Episcop-vicar al Arhiepiscopiei Timișoarei: „Gramata 
de înfiinţare a Mitropoliei Banatului” şi alţi invitaţi. În cea de a doua parte, desfăşurată pe secţiuni, participanţii 


înscrişi şi-au prezentat temele cu care s-au înscris la smipozion. 
X* 


În Duminica a 23-a după Rusalii, 22 octombrie, la Catedrala mitropolitană din Timişoara au avut loc o serie de 
evenimente dedicate celor șapte decenii de la reînființarea Mitropoliei Banatului. Sfânta Liturghie a fost oficiată 
de un sobor de ierarhi, membri ai Sfântului Sinod a Bisericii Ortodoxe Române împreună cu părinţii consilieri de la 
Centrul eparhial, cu preoții și diaconii de la catedrala mitropolitană. Din soborul ierarhilor slujitori au făcut parte: 
Înaltpreasfinţitul Părinte Laurenţiu, Mitropolitul Ardealului, Înaltpreasfinţitul Părinte loan, Mitropolitul Banatului, 
Înaltpreasfinţitul Părinte Timotei, Arhiepiscopul Aradului, Preasfinţitul Părinte Gurie, Episcopul Devei și Hunedoarei, 
Preasfinţitul Părinte Siluan, Episcopul Ortodox Român al Ungariei și Episcop locţiitor al Episcopiei Dacia Felix, 
Preasfinţitul Părinte Paisie Lugojanul, Episcop-vicar al Arhepiscopiei Timișoarei și Preasfinţitul Părinte Emilian 
Crişanul, Episcop-vicar al Arhiepiscopiei Aradului. În Urripul Sfintei urohui au fost pomeni) ctitorii și pelsohalitațile 
ce au contribuit la împlinirea visului bănăţean din ZA ş 3 
această parte a ţării, de a avea o Mitropolie, precum: 
Mitropolitul Vasile Lazarescu, Mitropolitul Nicolae 
Corneanu, Protopopul Dimitrie Țichindeal, avocatul 
Emanoil Ungurianu, Protopopul Dimitrie Ţiucra 
ș.a. La momentul îndătinat, Părintele Mitropolit 
Laurenţiu a rostit cuvântul de învăţătură, în care 
a explicat numeroșilor credincioşi bănăţeni, 
prezenți la Sfânta Liturghie, pericopa evanghelică 
de la Evanghelistul Luca, cap. 8, 26-39, unde se 
vorbeşte despre vindecarea minunată săvârșită 
de către Mântuitorul nostru lisus Hristos asupra 
demonizatului din ţinutul Gherghesenilor. După 

încheierea Sfintei Liturghii, Înaltpreasfinţitul Părinte loan, Mitropolitul Banatului aresându-se ierahilor prezenţi, 
clericilor, oficialităților și credincioşilor care un umplut până la refuz catedrala din Timișoara, a subliniat importanţa 
momentului istoric petrecut în urmă cu șapte decenii și rolul deosebit pe care l-au avut, atunci, ctitorii Mitropoliei 
Banatului, în frunte cu vrednicul de pomenire, Mitropolitul Vasile Lazarescu. Părintele Mitropolit loan a arătat că 
Eparhia din această parte de ţară s-a aflat sub permanenta purtare de grijă a Sfântului lerarh Iosif cel Nou de la 
Partoş :„Sfântul losif cel Nou de Partoş nu a dorit ca scaunul său vlădicesc, de Mitropolit al Timişoarei, să rămână 
pustiu până la sfârşitul veacului şi ascultând rugăciunile credincioşilor și clerului din eparhia pe care a păstorit-o, a 
mijlocit să ni se dăruiască iarăşi un ierarh care să ostenească în ogorul Domnului și să conducă pe bunii credincioși 
bănăţeni pe cărarea Împărăției lui Dumnezeu. Astfel, în urmă cu 70 de ani, pe data de 26 octombrie, unde stăm 
noi acum, ca ierarhi și frăţiile voastre în catedrală, stăteau Mitropolitul Vasile Lazarescu, alți ierarhi din părțile 
Transilvaniei și mulţimea credincioșilor, mulțumind lui Dumnezeu pentru că le-a ascultat rugăciunile și Mitropolia 
Banatului a revenit la viaţă”, a spus Înaltpreasfinţitul Părinte loan, Mitropolitul Banatului. 


Stie LA ania hale 

În Duminica a 19-a după Rusalii, 1 
octombrie, Înaltpreasfinţitul Părinte loan, 
Arhiepiscopul Timișoarei și Mitropolitul 
Banatului s-a aflat în mijlocul credincioşilor 
“1 de la Catedrala mitropolitană din 
“ Timişoara. La finalul Sfintei Liturghii, 
| Înaltpreasfinţia Sa a rostit un cuvânt 
4 de învățătură pe marginea pericopei 
[ evanghelice de la Luca (6, 31-36), 
ce ne prezintă predica de la munte, 
unde Mântuitorul Hristos vorbește 
despre Fericiri, respectiv despre iubirea 
vrăjmașilor. De asemenea, Înaltpreasfinţia 
Saa amintit şi de colecta inițiată în întreaga 
Eparhie la începutul lunii septembrie, pentru ajutorul elevilor cu posibilităţi materiale reduse, pe care Biserica îi susține 
în demesul educativ, în vederea reducerii abandonului școlar. Această colectă este destinată, concomitent, și elevilor 
cu rezulatate excepționale la învățătură. La final, Înaltpreasfinţitul Părinte loan a liuiparie credincioșilor prezenţi broșura 
„Despre Sfântul şi Marele Sinod din Creat, 16-26 iunie 2016, Întrebări şi răspunsuri”, apărută în acest an, la Editura 
Basilica. În acestă lucrare se regăsesc 53 de subiecte ce tratează despre cum s-a derulat acest Sinod și ce hotărâri au 


fost luate, pentru o mai bună transparenţă, lămurirea unor aspecte bisericești și popularizare în rândul credincioșilor. 
X* 


pe d 


Comunitatea parohială din Orţișoara, Protopopiatul Timișoara |, a avut parte în Duminica a 21-a după Rusalii, 
15 octombrie, de o zi memorabilă pentru istoria acestei parohii, întrucât au participat la hirotonia noului lor păstor 
duhovnicesc. Înaltpreasfinţitul Părinte loan, Arhiepiscopul Timișoarei şi Mitropolitul Banatului, a săvârșit în biserica 
cu hramul „Adormirea Maicii Domnului”, împreună cu un sobor de preoţi și diaconi, Sfânta Liturghie. Din sobor au 
făcut parte părintele lonel Popescu, vicar eparhial, părintele Marius Sfercoci, inspector eparhial, părintele uit 
loan Bude de la Protopopiatul Timișoara 
|, părintele loan Sâtea, fostul preot paroh 
şi părintele loan Mura de la parohia 
Călacea, tatăl noului preot hirotonit. În 
cadrul slujbei, diac. prof. dr. lonuţ Mura 
a fost hirotonit preot pe seama parohiei. 
După otpustul Dumnezeieştii Liturghii, 
Mitropolitul Banatului a rostit un cuvânt de 
învăţătură referitor la pericopa evanghelică 
duminicală, explicând pilda semănătorului. 
Biserica parohiei a fost construită în anul 
1972, iar fostul preot paroh loan Sâtea a 
păstorit această comunitate timp de 41 
de ani. 

Târnosire de biserică la parohia Bethausen 

Din încredințarea  Înaltpreasfinţitului A 
Părinte loan, Mitropolitul Banatului, Duminică, 
1 octombrie, la sărbătoarea Acoperământului 
Maicii Domnului, Preasfinţitul Părinte Paisie 
Lugojanul, Episcop-vicar al Arhiepiscopiei 
Timişoarei, a fost prezent în mijlocul 
credincioşilor din Parohia  Bethausen, 
Protopopiatul Făget, unde a săvârşit Slujba de 
târnosire a bisericii cu hramul „Naşterea Maicii 
Domnului”. Preasfinţia Sa a fost întâmpinat, la 
orele dimineţii, de soborul de preoţi şi diaconi, 
în frunte cu părintele protopop Bujor Păcurar 
şi părintele paroh Ovidiu Marinescu. La acest 
moment deosebit din viaţa comunităţii au 
participat reprezentanţi ai autorităţilor locale, 
dar și un număr mare de credincioși din parohie 
şi din împrejurimi. După oficierea slujbei de târnosire, Preasfinţia Sa, împreună cu preoții slujitori, a săvârşit Sfânta 
şi Dumnezeiasca Liturghie. În cadrul sinaxei euharistice, Preasfinţia Sa, în semn de preţuire şi apreciere pentru 
activitatea pastoral-misionară şi administrativ-gospodărească, l-a ridicat pe părintele paroh la rangul de iconom. 
Răspunsurile liturgice au fost date de Corul bizantin „Sfântul lerarh Nicolae”al Facultăţii de Litere, Istorie și Teologie 
din Timişoara. După otpustul slujbei, Preasfinţia Sa a rostit un cuvânt de învăţătură, în cadrul căruia a vorbit despre 
înmulţirea iubirii și a binelui în rândul semenilor noștri, ca neutralizare a relativismului credinţei incorect înțelese, 
dar şi despre universalitatea mesajului evanghelic, care se adresează tuturor oamenilor, indiferent de rang sau de 
condiţia socială. La final, Părintele Episcop a oferit acte de cinstire tuturor ostenitorilor care s-au jertfit și care au 
manifestat, în mod concret, sprijinul pentru construirea și înfrumusețarea lăcașului de cult. 


ra 
d 


Târnosire de biserică la parohia Jureşti 


e Credincioşii Parohiei Jurești, din Protopopiatul 

__ Făget, au avut bucuria ca, în Duminica a 20-a după 
Rusalii, să participe la un moment semnificativ din 
viața spirituală a comunităţii, cu reverberaţii în istorie, 
şi anume la târnosirea bisericii cu hramul „Nașterea 
Maicii Domnului” din localitate, care a trecut în decursul 
vremii prin multe încercări, dar și prin ample procese 
de consolidare și înfrumusețare. Slujba de târnosire a 
fost oficiată de Înaltpreasfinţitul Părinte loan, Arhiepis- 
copul Timișoarei și Mitropolitul Banatului, împreună 
cu un sobor de preoţi și diaconi. Din sobor au făcut 
parte părintele protopop Bujor Păcurar, părintele 
paroh Vasile Costin, ieromonahi și preoți invitaţi din 
parohiile învecinate. În continuarea slujbei de târnosire, Înaltpreasfinţia Sa, împreună cu preoții slujitori, a oficiat, în 
proximitatea lăcașului de cult, Sfânta și Dumnezeiasca Liturghie, în cadrul căreia a rostit un cuvânt de învăţătură. La 
final, în semn de preţuire şi gratitudine pentru rodnica activitate pastoral-misionară, desfășurată în patru decenii, 
Mitropolitul Banatului a acordat părintelui paroh un Act de cinstire. Actuala biserică cu hramul „Nașterea Maicii 
Domnului” din localitatea Jurești a fost edificată în 2003 pe fundaţia fostei biserici, care a fost distrusă în întregime 
de flăcări, în urma unui puternic incendiu. 


Binecuvântare de biserică la parohia Fibiş 

Înaltpreasfinţitul Părinte loan, Mitropolitul Banatului, a fost în Duminica a 24-a după Pogorârea Duhului Sfânt, 
29 octombrie, în mijlocul credincioșilor din Parohia Fibiş, Protopopiatul Timişoara II, unde a săvârşit Sfânta și 
Dumnezeiasca Liturghie, împreună cu un sobor de preoţi, din care au făcut parte părintele Marius Sfercoci, inspector 
bisericiesc, părintele protopop Mircea Szilagyi, Protopopiatul Timișoara II, părintele paroh loan Bolbos și alţi preoți 
invitați. La slujbă, pe lângă numărul mare de credincioși, au fost prezenţi și reprezentanţii autorităţilor locale. 

După sinaxa euharistică, Mitropolitul Banatului 
a oficiat Slujba de binecuvântare a lucrărilor de 
reparație și consolidare efectuate în ultima vreme 
la locaşul de cult. De asemenea, Înaltpreasfinţia Sa 
a sfinţit și noul iconostas, realizat de curând. Cu 
acest prilej, în semn de recunoștință pentru efortul 
depus la consolidarea și înfrumusețarea bisericii, 
Părintele Mitropolit loan a acordat părintelui paroh 
un act de cinstire. La final, Mitropolitul Banatului a 
rostit un cuvânt de învăţătură referitor la pericopa 
evanghelică a Sfântului Apostol Luca (8, 41-56), 
ce relatează despre minunea învierii fiicei lui lair. 


E AGA 0 NP > și Studenţii de la catedra de Teologie Ortodoxă, din 
Tis a | A i AP o cadrut Facultăţii de Litere, Istorie şi Teologie, au 
i Sai: E început în ziua de luni 2 octombrie, noul an universitar 


cu un moment de rugăciune. Ceremonia de deschi- 
dere a noului an universitar a debutat în Paraclisul 
cu hramul „Învierea Domnului”, din incinta reșed- 
inţei mitropolitane, cu slujba de Te Deum, oficiată în 
prezenţa Înaltpreasfinţitului Părinte loan, Mitropol- 
itul Banatului, precum și a corpului profesoral. După 
slujbă, în sala de festivități a Mitropoliei Banatului, 
au fost rostite mai multe alocuţiuni despre valoarea 
și importanţa învăţământului vocaţional, într-o lume 
= Si asaltată de diverse pseudo-culturi. 

În ziua de 4 octombrie, în Aula Magna a Universităţii de Vest din Timișoara a avut loc deschiderea noului an 
universitar 2017-2018, eveniment la care a fost prezent un invitat special, Excelenţa Sa Doamna Kolinda Grabar- 
Kitarovic, Preşedintele Republicii Croaţia. În debutul ceremoniei au fost intonate imnele Croaţiei și României, apoi 
Înaltpreasfinţitul Părinte loan, Arhiepiscopul Timişoarei şi Mitropolitul Banatului a adresat un cuvânt duhovnicesc 
oficialităţiilor prezente, cadrelor didactice universitare și studenţilor Universităţii de Vest, mai ales celor care, cu 
emoţii în suflet, au pășit pentru prima dată în această prestigioasă instituţie de învăţământ superior din orașul 
nostru. lerarhul a subliniat că,„Hristos are o școală de Teologie în această Universitate” și i-a îndemnat pe toţi studenții 
să se pregătească cu seriozitate și temeinicie, să deschidă ușa bibliotecii pentru cercetare, pentru a dobândi noi 
cunoștiințe necesare în profesia pe care doresc să o practice în viitor. Cuvântul de deschidere a aparţinut rectorului 
UVT, prof. univ. dr. Marilen Pirtea și a fost urmat de mesajul Preşedintelui Croaţiei, Excelenţa Sa Doamna Kolinda 
Grabar-Kitarovic, prezentă la Timișoara pentru a semna protocolul de înfiinţare a Lectoratului croat. 


La Centrul Eparhial al Arhiepiscopiei Timișoarei a fost organizată în ziua de 10 octombrie, o nouă sesiune de 
examen pentru obţinerea gradelor profesionale în preoţie (definitivat și gradul 1l) de către personalul clerical. La 
această sesiune s-au înscris 12 preoți pentru gradul cil ii și 11 pentru «Dc LE Evei esi tii a debutat î în Sala 
Festivă a Centrului Eparhial, unde toţi cei 23 de EI P j 
preoți înscriși s-au întâlnit cu Preasfinţitul Părinte i: Să 
Paisie Lugojanul, Episcop-vicar al Arhiepiscopiei 
Timișoarei. La acest examen pentru obţinerea 
gradelor profesionale în preoţie de către | 
personalul clerical participă candidaţi din Pa 
eparhiile Timişoarei, Aradului și Caransebeșului. 
Timp de două săptămâni, clericii au participat 
la cursuri ţinute de către cadrele didactice 
universitare de la toate cele trei Facultăţi de 
Teologie din cuprinsul Mitropoliei Banatului. 

Sâmbătă, 14 octombrie, de 
sărbătoarea Sfintei Cuvioase 
Parascheva, Mănăstirea Dobreşti din 
Judeţul Timiş, ctitoria Preafericitului 
Părinte Patriarh Daniel, a îmbrăcat haine 
de sărbătoare, cinstindu-și ocrotitoarea 
spirituală. La bucuria obștii monahale 
şi a numărului mare de pelerini, veniţi 
din Timişoara, Lugoj și din satele aflate 
în proximitatea mănăstirii, au luat 
parte Înaltpreasfinţitul Părinte loan, 
Arhiepiscopul Timişoarei și Mitropolitul 
Banatului, precum și Preasfinţitul 
Părinte Emilian Crișanul, Episcop-vicar 
al Arhiepiscopiei Aradului, care au 
săvârșit, în tinda noii biserici a lăcaşului 
monahal, Sfânta Liturghie, împreună cu 
un sobor de preoţi şi diaconi. În cadrul li 
sinaxei euharistice, au fost înălțate Again de pomenire pentru părinţii Preafericitului Părinte Patriarh Daniel, 
Stela și Alexie, fiind, de asemenea, binecuvântate prinoasele aduse de obștea monahală în cinstea Sfintei Cuvioase 
Parascheva. Răspunsurile liturgice au fost date de Corul „Osana” al Ligii Tinerilor Creștini Ortodocși Români din 
Lugoj. După otpustul Dumnezeieștii Liturghii, Preasfinţitul Părinte Emilian a rostit un cuvânt de învăţătură, în cadrul 
căruia a schiţat viaţa pilduitoare a Sfintei Cuvioase Parascheva, subliniind, totodată, devoţiunea credincioșilor 
români față de această fecioară a lui Hristos, grabnic ajutătoare și mult folositoare. La final, Mitropolitul Banatului 
a vorbit despre aspectul harismatic și comunional al,trupului lui Hristos” (n.r. Biserica), reliefând faptul că Sfânta 
Parascheva, chiar dacă nu s-a născut și crescut în spaţiul românesc, prin evlavia poporului român, a domnitorilor 
şi a ierarhilor acestui neam, ea nu numai că a îmbogăţit istoria țării adoptive, ci chiar a revelat faptul că cinstirea 
sfinţilor de către poporul român este o constantă. 


Membrii Permanenţei Consiliului Eparhial, împreună cu angajaţii Centrului Eparhial au felicitat în ziua de 24 
octombrie, pe Preasfinţitul Părinte Paisie Lugojanul, Episcop-vicar al Arhiepiscopiei Timişoarei, cu prilejul aniversării 
zilei de naştere. În dimineaţa zilei, Preasfinţia Sa, înconjurat de un sobor de preoţi şi diaconi de la parohiile şi mănăstirile 
din eparhie, a oficiat Sfânta şi Dumnezeiasca Liturghie la Catedrala mitropolitană din Timișoara. În cadrul slujbei au fost 
înălțate rugăciuni de mulţumire Bunului Dumnezeu pentru toate binefacerile revărsate asupra Preasfinţiei Sale în cei 
46 de ani de viaţă şi asupra întregii Biserici Ortodoxe bănăţene. La finalul slujbei, părintele consilier Cristian Constantin 
a fost adresat un cuvânt de clu şi i sobe din partea tuturor clericilor şi monahilor timişeni, pentru dragostea 
părintească şi purtarea de grijă arătate în 
cei 11 ani de slujire şi păstorire a clericilor 
şi credincioşilor din Arhiepiscopia 
Timişoarei în demnitatea de episcop- 
vicar eparhial. După Sfânta Liturghie, 
clericii şi credincioșii s-au deplasat la 
fi, Centruleparhial, unde au fost întâmpinați 

1 de Înaltpreasfinţitul Părinte loan, 
Arhiepiscopul Timișoarei și Mitropolitul 
îi Banatului. La final, Preasfinţitul Părinte 
Paisie Lugojanul a mulţumit pentru 
frumoasele urări, transmițând aceleaşi 
gânduri de bine şi bune doriri ostenitorilor 
şi colaboratorilor de la Centrul eparhial, 
precum şi tuturor clericilor şi credincioşilor 
| din cuprinsul eparhiei. 

La Centrul eparhial din Timișoara s-a desfăşurat 
în zilele de 30-31 octombrie, cea de-a XI-a ediţie 
a Simpozionului profesorilor universitari de 
catehetică și omiletică din România. În debutul 
acestei manifestări academice, părintele Nicolae 
Morar, coordonatorul Catedrei de Teologie din 
cadrul Facultăţii de Litere, Istorie și Teologie din 
Timişoara, a adresat tuturor participanţilor un 
cuvânt de bun venit, subliniind câteva aspecte | 
importante legate de retorica și neoretorica 
creştină. În continuare, Înaltpreasfinţitul Părinte 
loan, Arhiepiscopul Timișoarei și Mitropolitul 
Banatului, a subliniat faptul că, în ţara noastră, | - 
spre deosebire de alte ţări cu regim communist de guvernare, omilia din timpul Sfintei Liturghii şi catehizarea 
poporului nu au putut fi desființate. „Chiar și în perioada comunistă am fost o biserică vie; n-am putut ieși în 
stradă, fiindu-ne interzise anumite activități pastorale și misionare, însă preoții și credincioșii noștri au fost mereu 
în pridvorul Raiului. Chiar dacă, sub aspectul strict tehnic, nu s-au ţinut foarte multe cateheze, însă elementul de 
cateheză și omilie nu s-a întrerupt în spaţiul nostru românesc. Prin urmare, pregătirea poporului lui Dumnezeu a 
continuat şi în perioada comunistă şi numai așa se explică faptul că, în decembrie 1989, când s-a întors o pagină 
din istoria neamului nostru, nu s-au găsit copii nebotezaţi, ceea ce înseamnă că preoţii au continuat să-i înveţe pe 
oameni credinţa creştină”, a menţionat ÎPS loan. În contextul anului omagial al icoanelor şi al pictorilor bisericeşti şi 
a anului comemorativ Justinian Patriarhul şi al apărătorilor Ortodoxiei în timpul comunismului, tema aleasă pentru 
această ediție a simpozionului a fost: „Predicatori şi cateheţi români, mărturisitori în timpul regimului comunist. 
Receptarea misiunii lor în actualitate”. 

Corul de Cameră Excelsior, din Arhiepiscopia 
Timișoarei, condus de maestrul losif Todea, a obținut la 
Etapa finală a Festivalului-Concurs Naţional de Muzică 
Bisericească „Lăudaţi pe Domnul! ediţia a X-a, Medalia 
de Aur. Etapa finală a Festivalului-Concurs Naţional de 
Muzică Bisericească,„Lăudaţi pe Domnul! s-a desfăşurat 
vineri, 27 octombrie, la Palatul Patriarhiei din București, 
în prezenţa Preafericitului Părinte Daniel, Patriarhul 
Bisericii Ortodoxe Române, a unor oaspeţi, invitaţi, 
ş.a. Evenimentul a fost organizat de Sectorul teologic- 
educaţional al Administraţiei Patriarhale, în parteneriat 
cu Societatea Română de Radiodifuziune şi s-a desfăşurat 
pe patru secţiuni. 


La sfârşitul lunii octombrie, a avut loc la 
mănăstirea Partoş o acţiune de binefacere în noua 
locaţie a Cantinei,„Dar din Dar”realizată de Asociaţia 
„Semper agape” în parteneriat cu Mănăstirea 
Partoş. Această acţiune numită „Masa pe roți” 
constă în oferirea unei mese calde în fiecare zi a 
săptămânii copiilor din localiatate care frecventează 
clasele 0-8 din comuna Banloc şi satul Partoş. La 
| eveniment a participat Înaltpreasfinţitul Părinte 
loan, Mitropolitul Banatului, care a binecuvântat 
lucrarea social-filantropică care se desfășoară sub 
oblăduirea Bisericii. Întrucât familiile din această 

zonă au posibilități materiale reduse și gradul de îmbătrânire ridicat, Părintele Mitropolit loan a îndemnat obştea 
mănăstirii și pe voluntarii care contribuie la susținerea acestor proiecte, să cerceteze bătrânii și pe cei aflaţi în nevoi 
și să le faciliteze oferirea de consultaţii medicale gratuite. 


Joi, 26 octombrie s-a aniversat împlinirea a 92 
de ani de pictură murală în parohia Birda. În ziua 
pomenirii Sfântului Mare Mucenic Dimitrie a fost 
săvârşită Utrenia, urmată de Sfânta Liturghie 
şi slujba parastasului pentru pictorii bisericii 
ortodoxe din Birda. Răspunsurile liturgice au 
fost date de Corala „Epifania”a Protopopiatelor 
| și II Timişoara condusă de prof. Florin-Nicolae 
Șincari. La otpustul slujbei religioase, corala a 
interpretat un buchet de imnuri religioase. La Sf. 
Liturghie au slujit P. C. Părinte Sebastian Andrei 
Petrescu de la parohia Percosova și P. C. Părinte 
Valentin Bugariu, parohul locului. La momentul 
potrivit, mai mulţi preșcolari și credincioşi s-au 
împărtășit cu Trupul şi Sângele Domnului. 
Cuvântul de învăţătură a fost pregătit și susținut 
de P.C. Părinte Valentin Bugariu care a expus ă 
celor prezenţi motivul comemorării pictorului Filip Matei (1853-1940), personalitate a picturii bisericești din Banat 
de la sfârșitul veacului al XIX-lea şi a celui următor, cu o operă realizată în peste 70 de biserici însumând: pictură 
murală în ulei, icoane mobile și prăznicare. Ucenic în atelierul Popovicilor din Oraviţa, ucenic a lui Nicolae Popescu 
din Zorlențu Mare şi Mihail Velceleanu din Bocșa, Filip Matei și-a deschis propriul atelier de pictură la Bocşa Vasiova 
unde s-au format: pictori, sculptori şi aurari de biserici. Între ucenicii formaţi aici îi amintim pe pictorul academic loan 
Zaicu şi sculptorul Petru E. Oancea, cunoscutul publicist bănăţean. În 1925 Filip Matei a pictat în biserica cu hramul 
„Naşterea Maicii Domnului” din Birda: atât icoanele iconostastului de zid, cât și în biserică: cerimea și pereţii laterali. 
Astăzi se păstrează doar pictura de pe boltă: Sfânta Treime (altar), Hristos în mărire între cei patru evangheliști, 
Pescuitul bogat, Domnul Savaot, Învierea lui Lazăr (în naos), Vindecarea orbului, Vindecarea slăbănogului (în cor). 
Din „Contractul” încheiat între pictor și Comuna bisericească Birda aflăm că lucrările au fost realizate în cursul a trei 
luni și încheiate la sărbătoarea Sf. Dimitrie. Din acest contract aflăm de faptul că medalioanele realizate în ulei pe 
perete au avut o garanţie de 20 de ani. Comemorarea lui Filip Matei se înscrie în momentele dedicate Anului Omagial 
al iconarilor. Realizarea picturii murale la Birda s-a datorat jertfelniciei credincioșilor, dar și al strădaniei părintelui 
loan Mărgineanţu, paroh al bisericii între 1897-1943. Fiul părintelui loan, Tiberiu Mărgineaţu a fost colaborator 
apropiat al mitropolitului dr. Vasile Lazarescu, de la a cărui întronizare s-au împlinit la 26 octombrie, 70 de ani. 


În ziua de 24 octombrie 2017, la Şcoala 
cu clasele I-VIII din localitatea Fibiș, a fost 
susținută cateheza Sfinții sunt prietenii lui 
Dumnezeu și ocrotitorii copiilor, de către 
doamna profesoară Cecilia Cruceru, în 
colaborare cu preotul paroh loan Bol- 
bos. Au fost prezenți preoții din parohi- 
ile învecinate, precum și responsabilul 
cu cateheza, preotul Ștefan Marcu de la 
parohia Timișoara Aeroport. De aseme- 
nea, de faţă a fost și doamna directoare 
Viorica Decean, care s-a arătat foarte 
mulțumită de această activitate și a sub- 
liniat importanţa prezenţei preotului în 
parohie. 

Sâmbătă, 21 octombrie, la împlinirea 
a șase luni de la petrecerea în veșnicie a 
profesorului și scriitorului lon Murariu 
(1937-2017), la iniţiativa familiei, a fost 
oficiată slujba parastasului de câtre P. 
C. Părinte Marius Şonea în biserica cu 
hramul „Sf. Mare Mucenic Dimitrie” din 
parohia Giroc. După otpustul slujbei, 
a fost dezvelită o placă comemorativă 
pe casa prof. Murariu de pe str. Bega, 
nr. 54. Placa amintește de profesorul, 
publicistul, scriitorul, omul de cultură 
lon Murariu și a fost statornicită aici de 
Asociaţia Publiciştilor Presei Rurale din 
Banat, la iniţiativa şi osteneala prof.lon N 
Traia, preşedintele Asociaţiei. Cu acest prilej, a fost sfințită această placă comemorativă și au fost rostuite mai multe 
cuvinte de evocare a Seniorului Presei Rurale din Banat. P. C. Părinte Valentin Bugariu a îndemnat la punerea în 
valoare a operei scriitoricești complete, care cuprinde studii lingvistice, istorie și critică literară, publicistică, jurnal 
şi monografie, la care se adaugă proză scurtă și poezie. Ivit în glia Girocului acum 80 de ani, a ajuns învăţător apoi 
profesor, bucurându-se, datorită calităţilor fundamentale avute, între care la loc de cinste au stat loialitatea și 
prietenia, de apropierea unor dascăli și elevi. G. |. Tohăneanu și Prof.lon Gruiţă i-au devenit prieteni și colaboratori 
în proiectele culturale și cărturărești. A fost unul din cei mai buni ambasadori ai Girocului în cultura bănăţeană de 
astăzi. Publicistica, atât în volum, cât și în coloanele publicaţiei „Lumina satului” pe care a condus-o cu pricepere 
timp de 17 ani, ne dezvăluie pagini din spiritualitatea locului (vol. Drumul cu amintiri, 2005; „Când amintirile. ..7 2013). 
Punctăm cu acest prilej două studii inedite ce pot fi folosite în orice cercetare monografică: „Date și obiceiuri din 
Giroc la naștere” și „Datini şi obiceiuri la Giroc: Moartea și înmormântarea”. Șirul volumelor este deschis cu volumul 
Obârșii (1996), o carte de proze, poezii și note de jurnal și este urmat de o lucrare de căpătâi pentru limba Girocului, 
un glosar de Vorbe d-ale noastre, mereu „revăzută şi adăugită” în 4 ediţii (2002; 2006; 2012 și 2014); Revista Lumina 
Satului (Giroc. Timiș). Repere monografice (2010), prima monografie a unei publicaţii din Banatul de Câmpie, Drumul 
cu amintiri (2005) și „Când amintirile..." Publicistică (2013), două volume de publicistică în care apar: întâmplări, 
oameni, tradiții; momente culturale, literare, artistice; schițe de portrete; istorie orală („Din vorbă în vorbă”); cărți și 
autori; realizări administrativ-sociale din viaţa urbei; Martor în Revoluţie (2014), jurnal al zilelor Revoluţiei din 1989 
de la Timişoara; Consemnări critice (2015), critică literară. În colaborare a tipărit: Florile prieteniei (2012), un jurnal al 
unei colaborări între Școala din Giroc și o școală elveţiană și Giroc - arc peste timp. Monografie (2010). 


a a În prima duminică din luna 
IN | ] |$ octombrie, 1 octombrie, Cu 
rm binecuvântarea Înaltpreasfinţiei 


Sale loan, Mitropolitul Banatului, 
protopopul Marius Podereu de la 
Sânnicolau Mare s-a deplasat în 
parohia Sânpetru Mic, unde a oficiat 
Sfânta Liturghie împreună cu fostul 
protopop Gheorghe Sutac, fostul 
„ paroh Mihai Herghelegiu, în prezent 
paroh la Satchinez, preotul Ştefan 
Dumitrescu de la parohia Sânpetru 
Mare, care a păstorit timp de 9 ani 
credincioşii din Sânpetru Mic şi a 
început ridicarea bisericii noi, preotul 
Eftimie Ilie Cristea de la parohia Variaş, 
cu noul preot Gheorghe-Eugen Viţelar, 

proaspăt hirotonit pe seama parohiei şi tatăl acestuia, preotul pensionar Gheorghe Viţelar. La finalul Sfintei Liturghii, 
protopopul i-a adresat cuvinte de mulţumire fostului paroh pentru cei peste cinci ani de preoţie la Sânpetru Mic, 
fostului protopop pentru perioada de slujire cât parohia a fost vacantă şi primarul comunei Variaş, domnul Nicolae 
Birău, pentru ajutorul acordat noii biserici şi casei parohiale, apoi l-a prezentat credincioşilor pe noul paroh, oferindu-i 
acestuia Sfânta Evanghelie, Crucea şi cheile bisericii. Părintele protopop i-a urat părintelui nou instalat, Gheorghe 
Eugen Viţelar, multă râvnă în săvârşirea slujirii preoţeşti, mult spor duhovnicesc în toate şi să-şi îndeplinească 
misiunea ce i-a fost încredinţată de Înaltpreasfinţitul Părinte Mitropolit cu multă conştiinciozitate, responsabilitate 
şi smerenie. În încheiere, preoţii prezenţi i-au urat „bun venit” noului preot, iar primarul comunei l-a asigurat de 
tot sprijinul său. Preotul nou numit a absolvit Facultatea de Teologie, Ilarion V.Felea” din cadrul Universităţii „Aurel 
Vlaicu” din Arad, promoţia 2016. Este căsătorit şi are doi copii. 


Duminică, 15 octombrie a fost săvârșită 


Taina Sfântului Maslu de obște în biserica Pi 

cu hramul „Nașterea Maicii Domnului” | 
din parohia Birda, protopopiatul Deta. a = că i ia | 
Cu acest prilej, sub protia P. On. Păr. loan E YU Pi 


Prisăcean, protopopul Detei au slujit P.C. 
Părinţi Gheorghe Florea (Ghilad), Zoran 
Milovanov  (Berecuţa). Călin Negrea Bă 
(Gătaia), Dragan Giorgiev (Voiteg), Marcel 
Moclinda (Șipet) și Valentin Bugariu, 
parohul locului. La momentul potrivit, P. 
On. Păr. Protopop a susţinut un cuvânt 
de învăţătură în cadrul căruia a accentuat 
necesitatea rugăciunii comunitare din : 
biserică, locul în care creştinul nu e singur, 
ci Maica Domnului și sfinţii din icoane 
și pictura murală a bisericii veghează 
îndeaproape lauda, cererea și mulțumirea fiecărei rugăciuni. 


În fiecare primă zi de vineri a lunii, în parohia Gătaia la iniţiativa P. C. Părinte Călin Negrea, parohul bisericii „Învierea 
Domnului” din orașul Gătaia se oficiază Taina Sfântului Maslu de obște. Vineri, 6 octombrie, la invitaţia P. C. Părinte 
paroh, au slujit P. C. Părinţi Matei Codruţ de la capela Spitalului de Psihiatrie și Valentin Bugariu de la parohia Birda, 
la Taina Sfântului Maslu. Cuvântul de învăţătură cu tema: „Prigonirea Bisericii Ortodoxe Române în timpul regimului 
comunist” a fost pregătit şi susținut de părintele Valentin Bugariu. În cadrul acestui popas comemorativ s-a pus 
i accentul pe pătimirea Bisericii, reflectată 
în memorialistica eclezială: epurarea în 
cazul arhiererilor, închisoarea pentru 
preoţi, monahii și mirenii implicaţi în 
misiunea Bisericii. În ceea ce-l priveşte 
pe Patriarhul Justinian Marina (1948- 
1977), au fost trecute în revistă realizările 
deosebite, dar și grija permanentă 
a arhiereului faţă de clerul aflat în 
închisoare. Această latură părintească 
a fost scoasă în relief folosindu-se de 
Memoriile Mitropolitului Bartolomeu: 
„...În pachet am găsit o cămașă, care 
nu era a mea; era mai bună, mai fină, și, 
la un moment dat, la lumina unui bec, 
m-am uitat mai lung la ea și m-a trecut 
un fior de emoție. Ca unul care fusesem 

intendentul palatului patriarhal, știam că multe din cămășile Patriarhului aveau o monogramă scrisă cu mătase 
albă, aici, pe piept: litera J, de la Justinian. Ei bine, cămașa pe care o aveam în faţa ochilor avea răritura literei ] în 
țesătură, litera fusese tăiată cu forfecuţa sau cu lama, dar urma cusăturii rămăsese imprimată în pânză. Şi atunci 
am ştiut că este semnul său, că nu m-a uitat că se află lângă mine și că prin mine se află alături de preoții lui, în 
închisoare” (p. 542). 


Început de an școlar la Centrul de zi „Patriarh Miron Cristea” din Făget 

Pentru al șaselea an consecutive, 
Centrul de zi „Patriarh Miron Cristea” | 
din orașul Făget și-a redeschis porțile, 
pentru a primi şi a oferi îndrumare pe 
durata unui nou an școlar celor 25 de 
elevi care beneficiază de asistenţa ofe- 
rită în acest centru. Într-un cadru fes- 
tiv, a fost oficiata slujba de Te-Deum, 
în cadrul căreia preoţii slujitori s-au 
rugat pentru ca Dumnezeu să lumi- 
neze minţile copiilor și să dăruiască 
putere de muncă personalului care 
deservește centrul. Au fost prezenţi 
protopopul Făgetului, Bujor Păcurar, 
preotul Cristian Farcaş de la Parohia 
Făget II, din partea Consiliului local, 
domnul primar Marcel Avram, din 
partea liceului teoretic „Traian Vuia”, 
domnul director Victor Birău, preotul 
Liviu Lacatâș, care se va ocupa din 
acest an de coordonarea centrului, personalul educativ și copiii înscriși la centru, alături de numeroși părinţi. După 
săvârșirea slujbei, părintele protopop i-a îndemnat pe copii să participe cu conștinciozitate la activităţile școlare, 
dar și ale centrului, evidenţiând importanţa procesului educativ în formarea lor ca viitori membrii ai comunităţii 
și societăţii. De asemenea, domnul primar Marcel Avram, cadru didactic de profesie, a apreciat condiţiile bune în 
care își vor desfăşura activitățile copiii, îndemnându-i pe aceștia să se străduiască să obţină note cât mai bune la 
învăţătură. Domnul primar a mai spus că și în anul acesta Consiliul local va susţine centrul în activităţile pe care le 
desfășoară în folosul acestor copii. Din partea Liceului Teoretic „Traian Vuia”la festivitate a luat parte domnul director 
Victor Birău, care în cuvântul său, pe lângă sublinierea importanţei educaţiei în viaţa unui tânăr, a mai precizat că 
în anul școlar ce a trecut s-a observat un real progres în ceea ce privește performanţele școlare ale beneficiarilor 
acestui centru. În incheiere, părintele protopop Bujor Păcurar a mai precizat că anul acesta, urmând îndemnului 
Înaltpreasfinţitului Părinte Mitropolit loan, de la începutul lunii septembrie, în cele două parohii ale oraşului Făget, 
au fost organizate colecte în bani pentru susţinerea copiilor cu posibilităti reduse. Din partea parohiei Făget |, prin 
preotul loan Jurj și a parohiei Făget, prin preotul Cristian Farcaș, a fost oferită o sumă imprtantă de bani centru- 
lui, pentru achiziționarea materialelor necesare bunei desfășurări a activităţilor cu copiii, de asemenea din partea 
Protopopiatului Făget au fost oferite pachete cu rechizite școlare și produse de igienă personală tuturor celor 25 
de beneficiari ai centrului. La final, cu toţii au plecat cu speranţa în inimi că noul an școlar va fi un bun prilej de 
acumulare a noi cunoștințe, folositoare pentru viitorul acestor copii. 


Proiectul „Poartă Artă” la Gladna Română 

Duminică 29 octombrie, s-a desfășurat în localitatea Gladna Română expoziţia proiectului „Poartă Artă”, cu 
binecuvântarea Înaltpreasfinţitului Mitropolit loan al Banatului. Atelierul de restaurare a vechilor porţi, desfăşurat 
pe parcursul a trei zile, 26-29 octombrie, în Gladna Română a fost organizat sub egida Asociaţiei Culturale Kratima, 
la iniţiativa doamnei Camelia Mingasson, președintele Asociaţiei. Punerea în evidenţă a patrimoniului cultural, 
conştientizarea populaţiei cu privire la valoarea istorică, s-au încercat a se realizată practic în cadrul acestui atelier 
de restaurare a porților cu semnificaţie, prin participarea doamnei arhitect Silvia Demeter Lowe, arhitecta prinţului 
Charles al Marii Britanii pentru proprietățile Alteţei sale din Transilvania. Pe parcursul celor trei zile, sub coordonarea 
doamnei arhitect, cu participarea artiștilor Cosmin Budriș si Laura Maria Andrecescu, localnicii, dar mai ales copiii 

în mod concret, practic la toate etapele 
restaurării porţilor istorice. Astfel, ei au 
învățat în mod concret ce înseamnă 
„. munca de restaurare, dar mai ales a fost 
|| trezităîn conştiinţa lorideea de frumos, de 
conservare, promovată de organizatorii 
proiectului. Programul atelierului a fost 
încununat duminică la biserica din Gladna 
j Românăb prin săvârşirea Sfintei Liturghii 
de către un sobor de preoți, compus din 
“părintele arhimandrit Simeon Stana, exarh 
al mănăstirilor din eparhie, părintele Bujor 

- Păcurar, protopop al Făgetului, părintele 

I == = profesor universitar loan Bizău de la 

Facultatea de Teologie din Cluj-Napoca și osiiarale ee Valentin Paulescu. La căminul cultural a urmat apoi 
expunerea proiectului, a porţii restaurate, sub îndrumarea doamnei arhitect, cu participarea primarului comunei 
Fârdea și a numeroși localnici, care au putut vedea o mică parte din ceea ce înseamnă proiectul „Poartă Artă”. 
Desfășurat pentru câteva zile și pe meleagurile lor, acest proiect are scopul de a trezi interesul oamenilor pentru 
prezervarea valorilor și a patrimoniului. Biserica a devenit astfel, încă o data, punte între oameni și cultură, promotoare 
a valorilor tradiționale, a frumosului, autenticului, a lucrurilor și valorilor care dăinuie peste timp și spaţiu. 


MON Da PN -, Satului Gladna Română au putut lua parte 
/ A + 


Pelerinaj de o zi la biserici și sue din județul Arad 

Sâmbătă, 7 octombrie, 19 credincioși : 
din parohia Voiteg însoţiţi de P C. Părinte 
Dragan Giorgiev, parohul bisericii cu _ 
hramul „Sfântul Mare Mucenic Gheorghe” 
din localitate, inițiatorul și organizatorul 
acestui pelerinaj de o zi, au plecat spre 
a poposi la patru biserici și mănăstiri din 
judeţul Arad. Având sprijinul Centrului 
de Pelerinaje „Partoș” al Arhiepiscopiei 
Timișoarei, pelerinii au fost ghidaţi de P. 
C paroh Dragan Giorgiev, care la plecare 
a făcut o rugăciune și a explicat nevoia 
plecării pe urmele sfinţilor, care definește 
în fondfenomenul religios numit pelerinaj. : 
Într-un scurt cuvânt de învățătură a subliniat faptul că pelerinajul „este un tărâm al iau ni] iar apropierea de noi 
vetre de rugăciune și sfinte moaște reprezintă „pierderea noţiunii de spaţiu şi de timp”, ducând, în final, la o stare 
de frumuseţe și liniștire într-un cotidian aflat sub presiunea problemelor și necesităţilor de tot felul. Primul popas 
a fost făcut la basilica minoră „Sfânta Maria-Radna”. O biserică și un complex monahal reprezentativ pentru arta 
eclesiastică apuseană, cunoscut încă din anul 1832 pentru pelerinajele făcute aici. Drumul grupului de credincioşi 
din Voiteg a continuat cu Mănăstirea Hodoș-Bodrog, cea mai veche așezare monastică din ţara noastră, cu viață 
monahală neîntreruptă încă din veacul al XI-lea, cu Mănăstirea Sf. Simeon Stâlpnicul din cartierul Arad-Gai, unde a 
fost observată vechea biserică de lemn cu hramul „Sfinţii Apostoli Petru și Pavel” din anii 1760-62 și ridicată iniţial 
în Seliște, jud. Arad, de unde a ajuns la Gai. Tot aici credincioșii au văzut ansamblul baroc. Ultimul popas a fost 
făcut la Mănăstirea Bezdin, unde credincioșii au poposit la moaștele Sf. Kiril. Fiind un an al iconarilor și pictorilor 
bisericești, P. C. Părinte Dragan Giorgiev, ghidul acestui pelerinaj, a vorbit credincioșilor de principale reprezentări 
portretistice și iconografice întâlnite, punând accentul pe pictura Bodrogului, din secolul XV-lea, realizată de Nicodim 
Diaconul, restaurată în două etape, în prima din cele două, de Anastase Demian, pictorul Catedralei Mitropolitane 
din Timișoara, apoi în 1940, de leronim Balintoni, exarhul mănăstirilor din Eparhia Timișoarei. Alte reprezentări 
valoroase sunt în vatra mănăstirească a Bezdinului, lucrări realizate de Ștefan Alexici, Ștefan Teneţchi și Zaharia 
Orfelin. După închinare, meditaţie și catehezele ascultate cu acest prilej, credincioșii au ajuns la ceasurile serii la 
Voiteg, mulțumind lui Dumnezeu și organizatorilor pentru acest popas duhovnicesc, realizat în prag de toamnă. 

ITINERARIUL PASTORAL AL 
ÎNALTPREASFINȚITULUI PĂRINTE MITROPOLIT 
IOAN AL BANATULUI 


1 octombrie 

- a participat la Sfânta Liturghie la Catedrala mitropolitană din Timişoara și a rostit cuvânt de învăţătură 

- a efectuat o vizită pastorală la parohia Șipet 

2 octombrie 

- a participat la o conferinţă la Camera de Comerţ și Industrie din Timişoara 

- a participat la deschiderea anului universitar la Facultatea de Teologie din Timişoara 

- a primit pe PC. Părinte pensionar Adam Rugaci de la parohia Șemlacu Mic 

3 octombrie 

- avizitat șantierul mănăstirii Dobrești 

-a primit pe PC. Părinte Petru ltineanţ de la parohia Obreja, jud. Caraș-Severin și pe membrii familiei Baici din Timișoara 

- a participat la Opera Română din Timișoara la manifestarea organizată de Ziua Germaniei 

4 octombrie 

-a participat la deschiderea anului universitar la Universitatea de Vest din Timișoara, la care a participat și Președintele 
Croaţiei 

5-6 octombrie 

- a participat la lucrările Sfântului Sinod, la Patriarhia Română din București 

7 octombrie 

- a efectuat o vizită la parohia Șipet, la familia căreia i se construiește o casă nouă prin grija Mitropoliei 

8 octombrie 

- atârnosit biserica parohiei Jureşti și apoi a săvârşit Sfânta Liturghie 

- avizitat șantierul casei noi din parohia Șipet 

9 octombrie 

- a participat la examenele de grad în preoţie, la Centrul eparhial din Timișoara 

- a primit pe domnul Cristinel Ibiș de la Constanţa și pe PC. Părinte Maxim Florian de la parohia Icloda 

10 octombrie 

- a efectuat o vizită pastorală la parohia Moșniţa Veche 

11 octombrie 

- a efectuat o vizită la parohia Şipet, la casa nouă aflată în construcţie 

13 octombrie 

- a efectuat ovizită pastorală la mănăstirea Cenad, apoi a efectuat o vizită pe șantierul bisericii noi de la parohia Tomatic 

- a primit pe domnul Aurel Veiner, președintele Comunităţilor evreiești din România, însoţit de doamna Luciana 
Friedman, președintele Comunităţii evreieşti din Timișoara, pe domnul Andrei Grinkevich, ambasadorul Republicii Belarus 
în România, pe PC. Părinţi Cristian Tomescu de la parohia Timișoara Fabric Est, Macedon Cotuţiu de la parohia Cărpiniș 
şi pe domnul dr. Nicolae Colţoiu din Timișoara 

14 octombrie 

- a săvârşit Sfânta Liturghie la mănăstirea Dobrești, împreună cu Preasfinţitul Episcop-vicar Emilian Lovişteanul de 
la Arad 

15 octombrie 

- a săvârşit Sfânta Liturghie la biserica parohiei Orţișoara, a hirotonit întru preot pe diaconul lonuţ Mura și a rostit 
cuvânt de învăţătură 

16 octombrie 

- a prezidat examenul de capacitate preoțească pentru candidaţi din Mitropolia Banatului 

- avizitat șantierul bisericii noi din parohia Giroc 

17 octombrie 

- a primit pe PCuv. Maică stareță Filoteea Nistor de la mănăstirea Luncanii de Sus și pe doamna Paula Roxana Coșoi 
din Timișoara 

- a vizitat în parohia Şipet, casa aflată în construcţie 

18 octombrie 

- a efectuat o vizită pastorală în parohia Jdioara, apoi a vizitat șantierul casei parohiale din parohia Sinersig 

- a primit pe domnul comisar șef Dan Drăguţa, inspector șef la Poliţia judeţului Timiș, pe domnul dr. Nicolae Colţoiu 
din Timișoara şi pe PC. Părinte Gheorghe Florea de la parohia Ghilad 

19 octombrie 

- a sfinţit crucile noi ale bisericii din parohia Utvin, apoi a vizitat șantierul bisericii noi din parohia Dumbrăviţa 

- a primit pe domnul gazetar Vasile Todi din Timișoara, pe domnul Viorel Pescar din Timişoara, împreună cu soţia, pe 
teologul lonel Csudor din Timişoara, împreună cu soţia, conducerea A.S.C.O.R. Timişoara și pe PC. Părinte Viorel Râncu 
de la parohia Timişoara Elisabetin 

20 octombrie 

- a primit pe PC. Părinţi Sebastian Drăgan de la parohia Coșteiu de Sus, Gheorghe Florea de la parohia Ghilad, Iulian 
Matiş de la parohia Cerneteaz, Vasile Ciotău de la parohia Remetea Mare și Emanuel Ciusa de la parohia Bichigi, de 
asemenea pe PC. Părinte Marco Marinco, vicarul Episcopiei ortodoxe sârbe din Timișoara 

21 octombrie 

- a prezidat simpozionul organizat de Mitropolia Banatului și Facultatea de Teologie din Timişoara, în sala festivă a 
Centrului eparhial 

22 octombrie 

- a săvârşit Sfânta Liturghie la Catedrala Mitropolitană din Timișoara, în sobor de arhierei membri ai Sfântului Sinod, 
sub protia Înaltpreasfinţitului Părinte Mitropolit Laurenţiu al Ardealului 

23 octombrie 

- a primit pe PC. Părinte col. Radu Bogdan din Timişoara și pe PC. Părinte Achim Miloș de la parohia Denta 

- a efectuat o vizită pastorală la mănăstirea Partoș, apoi o vizită în parohia Șipet, la casa aflată în construcţie. Vizitează 
şi șantierul bisericii parohiei Timişoara Zona Steaua 

24 octombrie 

- a prezidat ședința Permanenţei Consiliului Eparhial 

- a oferit o recepţie în cinstea zilei nașterii Preasfinţitului Episcop-vicar Paisie Lugojanul 

- a primit pe domnul Klaus Christian Brennecke, consulul Germaniei la Timişoara, pe PC. Părinte Sorin Galeriu de la 
parohia Vucova și pe teologul Radu Ilie din Timișoara, împreună cu soţia 

25 octombrie 

- a participat la ceremonialul religios și militar dedicat Zilei Armatei Române, în Piaţa Libertăţii din Timișoara 

- a primit pe PC. Părinte Adrian Solomon de la parohia Cadăr Duboz, împreună cu soţia, pe doamna Otilia Halunga 
de la agenţia Agerpress, pe PC. Părinte Ciprian Ştefoni de la parohia Izvin și pe domnul Mihai Stancu din Timișoara 

- a efectuat vizite pastorale în parohia Alioș și în parohia Fibiş 

26 octombrie 

- a participat la Sfânta Liturghie la biserica parohiei Jena 

27-28 octombrie 

- a participat la ceremoniile organizate la Patriarhia Română din Bucureşti, cu ocazia sărbătorii Sfântului Dimitrie cel 
Nou şi împlinirii a 10 ani de la întronizarea Preafericitului Părinte Patriarh Daniel 

29 octombrie 

- a participat la Sfânta Liturghie, apoi a oficiat slujba de binecuvântare a lucrărilor la biserica parohiei Fibiş și a rostit 
cuvânt de învăţătură 

30 octombrie 

- a participat la simpozionul naţional al profesorilor de Omiletică și Catehetică, la Centrul eparhial 

- a primit pe PC. Părinte protopop loan Bude, împreună cu PC. Părinte loan Gelu Vasiescu de la parohia Timișoara 
Cetate, pe PC. Părinte George Danciu de la parohia Toager, însoţit de cântăreţul bisericesc Stelian Petrovici, pe PC. Părinte 
Victor Lakatiş de la parohia Bucovâţ și pe PC. Părinte Irinel Dinu de la parohia Văliug, judeţul Caraș-Severin 

- a efectuat o vizită pastorală la mănăstirea Partoș, apoi o vizită pe șantierul Castelului Banloc și o vizită pastorală în 
parohia Şag 

31 octombrie 

- a primit pe teologul Radu lie din Timișoara, împreună cu soţia, pe PC. Părinte Adrian Solomon de la parohia Cadăr 
Duboz, împreună cu soția și pe domnul prof. dr. Marius Craina, managerul Spitalului judeţean din Timișoara 

